ЎзА - Хонадон қўриғи нархи ойига 17 минг сўм\n07.08.2018 16:22 Чоп этиш версияси\nХонадон қўриғи нархи ойига 17 минг сўм\nАҳолининг барча қатламлари манфаатларини инобатга олиб, кейинги 6 йил давомида хонадон қўриғи нархи ўзгартирилмади.\nЖорий йилнинг 27 июль куни давлатимиз раҳбари раислигида ўтказилган видеоселектор йиғилишида билдирилган танқидий фикрлардан сўнг Ички ишлар вазирлиги ҳузуридаги Қўриқлаш бош бошқармаси томонидан “Хавфсиз хонадон” махсус режаси ишлаб чиқилиб, амалга оширилмоқда. Биргина ўтган ҳафта мобайнида республикамизда 400 дан ортиқ хонадон қўриқлаш тизимига уланди.\nТошкент шаҳрида жорий этилган интеграллаштирилган қўриқлаш тизимлари ва инновацион қўриқлаш моделини республикага татбиқ этиш белгиланди. Аҳолининг барча қатламлари манфаатларини инобатга олиб, кейинги 6 йил давомида хонадон қўриғи нархи (ойига 17 минг сўм) ўзгартирилмади.\nТадбиркорлик объектларига қўриқлаш хизматларини кўрсатиш кўлами кенгайтирилиши натижасида техник қўриқлаш хизмат нархи бўйича 40 фоизгача чегирма белгиланди. Эътиборлиси, ушбу объектларга қўриқлаш хизматларининг сигнализация воситалари ҳамда бошқа жиҳозлар бепул ўрнатилиши йўлга қўйилди.\nИчки ишлар вазирлиги ҳузуридаги Қўриқлаш бош бошқармаси томонидан Миллий матбуот марказида ўтказилган матбуот анжуманида ана шулар ҳақида сўз борди.\nУнда Ички ишлар вазирлиги ҳузуридаги Қўриқлаш бош бошқармаси бошлиғи, полковник Т.Нажимов ва бошқалар мамлакатимизда замонавий қўриқлаш ва хавфсизлик воситаларини татбиқ этиш ишларига алоҳида эътибор қаратилаётганини таъкидлади. Бу борада амалга оширилаётган изчил ишлар натижасида мазкур хизматнинг сифат ва самарадорлиги тубдан яхшиланиб, шахсий таркибнинг жанговар ва касб тайёргарлиги ортиб бормоқда.\nСоҳа вакилларининг берган маълумотига кўра, эндиликда босқинчилик жиноятларининг олдини олиш мақсадида аҳоли ва тадбиркорларга “ташвиш” тугмаси бўйича хизмат кўрсатиш нархи (ҳозирда соатига 1 минг 766 сўм) ўрта ҳисобда 50-60 фоизга арзонлаштирилади.\nРеспублика ички ишлар органлари қўриқлаш бўлинмалари томонидан жорий йилнинг шу пайтига қадар 26 минг 953 халқ хўжалиги объекти ва 12 минг 104 фуқаро хонадони қўриқлаб келинмоқда. Фаолият жараёнида жорий йилда 23 та жиноий тажовузнинг олди олинди. Тошкент ва Андижон шаҳарларида техник қўриқлаш тизими тўлиқ замонавий интеграллашган, инновацион технологияларга ўтказилди. Ҳозирда улар орқали 5 минг 202 объект ва 6 минг 977 хонадон қўриқланмоқда.\nТадбирда иштирокчилар қўриқлаш хизмати фаолиятига татбиқ қилинаётган бошқа янгиликлар билан ҳам танишди.


Муборак пахта тозалаш акциядорлик жамияти » Эълонлар\n“Муборак пахта тозалаш” акциядорлик жамияти акциядорлари диққатига! “Муборак пахта тозалаш” акциядорлик жамияти акциядорларнинг йиллик умумий йиғилиши 2018 йил 29 июн куни ўтказилади. Умумий йиғилиш соат 16:00 да Қашқадарё вилояти Муборак тумани Сардоба қўрғонида жойлашган “Мубора\n«Муборак пахта тозалаш» акциядорлик жамияти 2018 йил якуни бўйича ташқи аудитни ўтказиш учун танлов эълон қилади\n«Муборак пахта тозалаш» акциядорлик жамиятнинг 2018 йил якуни бўйича Аудиторлик фаолиятининг миллий стандартлари ва Халқаро аудит стандартлари ҳамда Халқаро молиявий ҳисобот стандартларига мувофиқ ташқи аудиторлик текширувини ўтказиш керак. Ташқи аудиторлик ташкилотига қўйиладиган тал\nЭЪЛОН «Муборак пахта тозалаш» АЖ 2017 йил якунига кўра, жамият корпоратив бошқарув тизимини баҳолашни амалга ошириш бўйича мустақил ташкилотни танлаш юзасидан танлов эълон қилади. Танловда штатида қуйидаги мутахассислари бўлган мустақил баҳолаш ташкилоти иштирок этиши мумкин: -корпора\nДИҚҚАТ ЭЪЛОН ! Барча акциядорлар диққатига! Ўзбекистон Республикаси “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонуннинг 42-моддасига асосан акциядорлар ўз акцияларига бўлган ҳуқуқларини ҳисобга олиш бўйича хизматлар кўрсатувчи депозитарийни ўзиг


Эзгу амаллар фасли – Сурхон тонги\n2020 йил 29 Сентябр, Сешанба\nБош саҳифа / Жамият / Эзгу амаллар фасли\nЭзгу амаллар фасли\nМарт 13, 2018\tЖамият Изоҳ қолдириш 697 Кўрилди\nЎтганлар хотирасини ёд этиш, қабристонларни ободонлаштириш ҳам халқимизнинг азалий эзгу қадриятларидан. Айниқса, Наврўз умумхалқ байрами, Хотира ва қадрлаш куни олдидан бу борадаги хайрли ишлар кўлами янада ортади.\nБу йил ҳам вилоятимиз аҳолиси мафтункор “Наврўз” умумхалқ байрамини, яшариш фаслини катта тадорик билан қарши олдилар. Айниқса, мавжуд қабристонларда олиб борилган қурилиш ва ободонлаштириш ишлари ҳам инсонлар хотирасига ва бу сокин манзилга нисбатан алоҳида эътиборимиз намунасидир.\nБиргина Жарқўрғон туман Ободонлаштириш бошқармаси тасарруфидаги 39 та қабристонда ҳам ободонлаштириш ва кўкаламзорлаштириш ойлиги давомида 600 дан ортиқ манзарали дарахт кўчати экилди. Айни кунда қуруқ ўт ва хаслардан тозалаш, қабрларни дафн этилганларнинг яқин қариндошлари ёрдамида сомонли лой билан суваш, дарахтларни оҳаклаш, шакл бериш ишлари амалга оширилмоқда.\n— Тумандаги мавжуд қабристонларда ҳудудлар кесимида назоратчи-қоровуллар ажратилган бўлиб, улар учун хоналар ташкил этилди, — дейди туман Ободонлаштириш бошқармасининг объектларни сақлаш бўлими бошлиғи Абдумалик Маматов. — Шунингдек, зиёратга келувчиларга шароит яратиш мақсадида 19 та айвон қурилди. Бундан ташқари, ўтган давр мобайнида аҳоли ва ҳомийлар томонидан қурилиш ишлари амалга оширилди. Жумладан, “Пистамозор” қабристони атрофига тўлиқ ғишт тўсин кўтарилди. Кираверишда шарқона меъморчилик усулида дарвоза, кўркам мақбара ва тиловатхона қад ростлади.\nАйниқса, ушбу хайрли ишларга ҳисса қўшаётган ёшларни кузатар экансиз, бу каби ободонлаштириш ва бунёдкорлик ишлари ўзининг тарбиявий жиҳати билан қанчалик аҳамиятли эканлигини англаб етасиз.\n— Мени қувонтирадиган жиҳати, “Наврўз” умумхалқ миллий байрамимиз олдидан кўкаламзорлаштириш, ободонлаштириш ишларига келаётган ҳашарчи ёшларимизнинг жуда фаоллигидир. Ўтганлар хотирасига нисбатан бу ҳурмат ва эъзоз уларнинг қанчалик гўзал хулқ эгаси эканлигидан далолатдир, — дейди “Исмоилтепа” МФЙ ҳудудида жойлашган “Бешшаҳид” қабристони қоровули Ўрол Яҳёев ва “Сурхон” ҳудуди бўйича объектлар назоратчиси Рашид Исмоилов.\nЖорий йилда туман Ободонлаштириш бош- қармаси туман Бандликка кўмаклашиш маркази билан ҳамкорликда маҳаллаларда вақтинча ишсиз юрган 21 нафар фуқаро мавсумий ишга яъни туман ҳудудидаги қабристонлар, йўллар ва йўл четларини ободонлаштириш учун ишга қабул қилинди.\nТумандаги “Камолхонхожи”, “Абдужабборхон эшонбобо”,“Қизилмозорота” каби қабристонларда ҳам ободонлаштириш ишларининг гувоҳи бўласиз. Зеро, асрлар оша бардавом келаётган бу анъана кишиларнинг бир-бирига бўлган чексиз муҳаббати инсон қадр-қимматининг қанчалик улуғ эканлигига ишора.\nОлдинги Пенсия олиш тартиби\nКейинги Ҳушёрга –дўст, бепарвога – ёв\nФеврал 13, 2018\t7,410\nМарт 9, 2018\t3,723\nАпрел 27, 2018\t3,575\nМай 15, 2018\t3,536\nФеврал 27, 2017\t3,156\nИмтиёзли кредит – янги имкониятлар дегани\nХирмонимиз 140 минг тоннага етди


«Бу шармандаликдан сўнг кўчада қолдим, энди фоҳишалик қиламан-да» - Ичкийимда сумалак ковлаган қиз - Zamin.uz\n«Бу шармандаликдан сўнг кўчада қолдим, энди фоҳишалик қиламан-да» - Ичкийимда сумалак ковлаган қиз\nХоразм вилоятининг Урганч шаҳрида жойлашган «Саҳара» кафеси олдида шу кафеда ишловчи бир гуруҳ хотин-қизлар яримяланғоч кийинган ҳолда сумалак пишираётганликлари акс этган видео 21 март куни ижтимоий тармоқларда тарқалиб, фойдаланувчилари томонидан кескин танқид қилинганди. Кейинчалик видеода акс этган 6 нафар аёл суд қилинди ҳамда уларнинг 3 нафари 15 суткага қамалди. Яна 3 нафари эса ёш болали бўлгани сабабли энг кам ойлик иш ҳақининг 5 баравари миқдорда жарима тўлаш шарти билан озод қилинди.\nЯримяланғоч ҳолда сумалак ковлаган қизлардан бири «Rost24.uz»га берган интервьюсида ишсиз қолгани учун энди фоҳишалик билан шуғулланишини айтди.\n«Мен мана шу суд ва ОАВдаги шармандаликдан сўнг кўчада қолдим. 4 йилдан бери икки хонали уйда ижарада яшар эдим. Уйга кир ювиш машинаси, кондиционер ва қиммат гиламлар харид қилганман. Шунга қарамай, видео тарқаб кетгач мана ижарачи мени кўчага ҳайдаб юборди. Иш жойимдан ҳам ҳайдалдим», — деган исми ошкор этилмаган аёл.\nУнинг айтишича, Хоразмда камида 20—30 та тунги клуб бор. Уларнинг ҳар бирида 15—20 нафардан улар каби раққосалар ўйнайди. Милиционерлар қистови билан 1,5 миллион сўмга раққосалик учун гувоҳнома сотиб олган, лекин энди уни қайта ишга олишмаяпти. «Отам мендан юз ўгирди. Бугун ўта тушкун аҳволдаман. Энди қандай кун кўраман?» — деган у.\nРаққоса аёлнинг айтишича, уни 15 ёшида турмушга беришган. Қўлида ҳунари йўқ, эндигина 9-синфни битирган қиз бўлган. Олти йил яшаб, икки фарзандли бўлган, кейин турмуш ўртоғи ташлаб кетган. «Ҳеч ким менга ўшанда ёрдам бермаган. Ҳозир 26 ёшдаман. Эрим учинчи бор уйланган. Фарзандларим собиқ эрим — отаси билан яшайди. Мен ҳам улар билан учрашиб тураман», — деган «Саҳара» кафесининг эндиликда собиқ раққосаси.\n«Кредитга уй олаётган эдим. Сўнги бор март ойига тўлов қилдим. Энди ишсиз қолиб, кредитларимни қандай қоплашни ҳам билмай қолдим. Ҳеч ким ёрдам бераётгани йўқ. Мен доим ўзимни ўзим эплаб келганман. Шу вақтгача ҳеч ким менга ёрдам бермаган. Ўзим йиқилиб, ўзим турганман. Бировга зарар қилмаганман, бировнинг оиласини бузмаганман. Нонсиз қолган кунларимда ҳам ҳеч ким менга ёрдам бермаган. Видеомизни ижтимоий тармоққа жойлаган қиз сабаб мана бугун кўчада яна ишсиз, уйсиз қолдим. Нима иш билан шуғулланардим, энди фоҳишалик қиламан-да», — деган у. “Замин” янгиликларини “Telegram”да кузатиб боринг\n24-03-2021, 07:30, Жамият\n3-03-2015, 13:10, Жамият\nЯнгиликлар » Жамият » «Бу шармандаликдан сўнг кўчада қолдим, энди фоҳишалик қиламан-да» - Ичкийимда сумалак ковлаган қиз


Мирзиёев – мард одам, “мужик” одам – Юлдуз Усмонова | Qalampir.uz\nМирзиёев – мард одам, “мужик” одам – Юлдуз Усмонова\nМаданият-санъат\t17 Август 19:46 32107\nЎзбекистон ва Қорақалпоғистон Республикаси халқ артисти Юлдуз Усмонова амалдаги Президент Шавкат Мирзиёевни “мужик” одам”, дея таърифлаб, Каримов даврида унинг альбом тақдимотини ўтказишига катта ёрдам бергани, уни ҳимоя қилгани ва бу оқимга қарши бўлганини айтди. Бу ҳақда хонанда “Миллий ТВ”нинг “Инсон қадри” кўрсатувидаги чиқишида гапирган.\nМаълумки, Юлдуз Усмонова 2006 йилдан 2016 йилнинг декабригача расмий ва норасмий “запрет”да бўлган. Бу йиллар оралиғида хонанда Туркияга кетиб ижод қилди. 50 дан ортиқ янги қўшиқлар ёзди, альбомлар чиқарди. 2015 йилнинг 22 декабрь куни хонанда Тошкентдаги “Наврўз” қабуллар уйида ўзининг навбатдаги “Қироличаман” номли мусиқий альбоми тақдимотини ўтказиши ҳақида эълон берди. Бироқ, ўша вақтларда Юлдузнинг нафақат “Халқлар дўстлиги” каби йирик концерт залларида, балки ресторанларда ҳам концертлар ўтказишига тақиқлар мавжуд эди. Унинг фақат тўйда қўшиқ куйлашига қаршилик бўлмаган.\n2016 йилда ҳам Усмонованинг тақдимотига тақиқ қўйилган. Хонанда ана шу вазиятда уни Бош вазир Шавкат Мирзиёев қўллаб-қувватлагани, унга рухсат берилишига бош-қош бўлганини эслаб, Мирзиёевдан миннатдорлигини ифода этди.\n“Запрет”далигимда секин келиб, альбомни “презентация” қилгим келди. Эълон берганмиз, одамларни таклиф қилганмиз. Лекин рухсат йўқ, деб туришибди. Энди нима бўлади, деб йиғлаяпман. Тасаввур қилинг, тайёргарлик қилинган, меҳнатингни йўқ қилишяпти. Мени эса мухлисларим кутяпти.\n[Мирзиёев] биз учун айтмаяпти-ку, халқ учун айтяпти, эшитгинглар келмаса, эшитманглар, деди. Мен учун исён қилди. Сизларга ёлғон, Худога чин: шу одам “учиб” кетиши мумкин эди. Оқимга қарши боргандек бўлиб қоларди. Мени шунча эзилганимни кўрганми, эшитганми... Ўзлари ҳам эзилгандир, у пайтда ишлаш ҳам осон бўлмаган, бир пасда масаласини ҳал қилиб қўйишарди. Чиқса, чиқариб беринглар, санъаткорни хор қилманглар, дедилар”, дейди Юлдуз Усмонова.\nЮлдуз Усмонова 90-йиллар охиридан 2005 йилга қадар Ўзбекистон сиёсий элитаси – Президент Каримовдан тортиб, вазирларнинг севимли хонандаси бўлган. Ҳатто, Олий Мажлис депутатлигига ҳам сайланган. Ўша йиллари хонанда Наврўз ва Мустақиллик байрамлари финал қўшиғини куйлар, кўпчилик айнан унинг чиқиши томоша қилиш учун ушбу телевизор қаршисига михланарди. Президент Каримов ҳам Юлдуз Усмонованинг қўшиқлари ва ижодига нисбатан бефарқмаслигини у куйлаётган қўшиқ сўнгида саҳнага отилиб чиқиб, хонандани бағрига босиш билан ифода этарди. Бироқ, нимадир бўлдию Усмонова сиёсий элита тугул, унинг атрофидагиларнинг ҳам исталмаган хонандасига айланди. Шу алфозда у Туркиядан қўним топди.\nБир оёғи Ўзбекистонда, бир оёғи Туркияда бўлган Юлдуз Усмонова 2016 йилгача дунёнинг турли бурчакларида концерт берди. АҚШ, БАА, Туркия, Россиядаги концертлар шулар жумласидандир. 2016 йил 2 сентябрь куни Президент Каримов вафот этди. 4 декабрь куни ўтказилган Президент сайловида Шавкат Мирзиёев ғалаба қозонди. Юлдуз Усмонова илк бор 5 декабрь куни ЎзЛиДеП томонидан ўтказилган ғалаба тадбирида кўриниш берди. У катта саҳнага 7 декабрь куни Конституция қабул қилингани муносабати билан ўтказилган концертдаги чиқиши орқали қайтди. Усмонова “запрет”дан чиқишида Мирзиёевнинг ҳиссаси катта эканини алоҳида эътироф этади.\n“Мен сизларга айтсам, Шавкат Миромонович Мирзиёев – мард одам, “мужик”одам. Калласини кундага қўйиб, чиқарганлар”, дейди хонанда.\n13 Сентябрь 15:24 39514\n14 Сентябрь 20:19 35001\n14 Сентябрь 10:58 30913\n13 Сентябрь 15:27 26646\n13 Сентябрь 08:29 25158


Бугун "Реал Мадрид" ўйнайди. Зинедин Зидан қабул қилиши керак бўлган 5 қарор / CHAMPIONAT.asia\n02:00"Алавес" – "Барселона" (матнли трансляция) 37 02:00Olamsport: Бектемирнинг нокаутли ғалабаси, Ўзбекистон чемпионатидаги бокс юлдузлари ва бошқа хабарлар 0 01:48Амалга ошмайдиган орзулар: Рамос "Барселона"га ўтди 3 01:30"Ливерпуль" қойилмақом натижа қайд этяпти! 0 01:03Азар: "Буни сиз учун қилдим" 6 00:55Манжукич фаолиятини А Серияда давом эттириши мумкин 0 00:39Бундеслига. "Лейпциг" мавсумдаги 1-мағлубиятини "Боруссия"дан қабул қилиб олди 0 00:29Ла Лига. "Осасуна" – "Атлетико" ўйинида тўртта гол урилди 2 00:23АПЛ. Жота "Ливерпуль" ғалабасини таъминлади 22 00:15Туркия Суперлигаси. Бабелнинг голи "Галатасарой"га 3 очко олиб берди 0 00:10Спортчилар ижтимоий тармоқларда 0 00:08А Серия. "Интер" сўнгги дақиқаларда мағлубиятддан қутулиб қолди 2 23:55Бокс. Жаҳон чемпионати финалчиси эртага Ўзбекистон чемпионатидаги юришини бошлайди (жанглар рўйхати) 0 23:47Карикатура: Каталония ва Мадридда хэллоуин 3 23:34РПЛ. "Локомотив" "Сочи"га мағлуб бўлди 0\nБугун "Реал Мадрид" ўйнайди. Зинедин Зидан қабул қилиши керак бўлган 5 қарор\nБугун Ла Лига чемпионлиги учун кураш олиб бораётган "Реал Мадрид" ўз ўйинини ўтказади.\n1. Ўйин сурати\nФранцуз 4-3-3 тактик схемасини хуш кўради, охирги янгиликлардан келиб чиқсак, рестарни шу усулда бошлаш учун мутахассисда барча имкониятлар мавжуд. Бу ерда албатта Азар ва Асенсионинг сафга қайтгани муҳим роль ўйнайди. Маълум вақтдан кейин айнан шу икки футболчи Бензема билан "қаймоқранглилар" ҳужум учлигини ташкил қилиши кутилмоқда.\n2. Азар ва Асенсио\nАзарнинг тузалиб, сафга қайтиши Винисиус учун ўйин амалиёти камайишини билдиради. Асенсио эса чап қанотда Бэйл билан рақобатлашади ва спорт формасини яхшилаб олгач, унга ҳам нон қолдирмаса керак. Қанотда ўйнаши мумкин бўлган Лукас ва Родригони ҳам ёддан чиқармаслик зарур. Жамоадаги сўнгги янгиликларга қараганда, Лукас Васкес мавсумнинг қолган қисмини ўнг қанот ҳимочиси Карвахалга ўринбосар сифатида ўтказади. Йович, Мариано ва Браим ҳар қандай ҳолатда ҳам асосий таркиб футболчисига айланиши жуда қийин.\n3. Уч ёки тўрт нафар ярим ҳимоячи?\nҲужумдаги футболчиларнинг жойлашуви, ярим ҳимояга ҳам таъсир кўрсатади. Агар Зидан 3 нафар ярим ҳимоячи билан ўйнашга қарор қилса, соғлиғи ва спорт формаси билан муаммо бўлмаган тақдирда фақатгина Каземиро ва Вальвердега жой кафолатланган. Қанчалик ғалати туюлмасин, қолган битта жой учун Кроос ва Модрич кураш олиб боради. Бугунги даврга келиб, "Реал Мадрид"нинг улкан ғалабаларига салмоқли ҳисса қўшган бу икки футболчининг бир вақтда майдонда бўлиши анчайин мушкул бўлиб қолмоқда.\nБироқ француз 4 нафар ярим ҳимоячи билан ўйнашга қарор қилса, асосий таркибдан Иско ўрин эгаллайди. Айнан испаниялик футболчи бундай жойлашувда Зизу учун муҳим футболчига айланади, 2016/17-йилги мавсум бунга ёрқин мисол бўлганди.\nХамес захира ўйинчиси бўлиши аниқ, аммо янги қоидалар туфайли, колумбиялик кўпроқ ўйин амалиётига эга бўлса ажабмас. Бу шунингдек Браимга ҳам тегишли.\n4. Чап қанот ҳимоячиси (Марсело ёки Менди)\nУмуман олганда ҳозир "Реал"нинг фақатгина шу нуқтасида ким чинакам асосий футболчи деган саволга жавоб бериб бўлмайди. Менди бу мавсум 22 учрашувда майдонга тушди, Марсело эса - 19, лекин бразилиялик футболчи бу орада 5 маротаба турли даражадаги жароҳатларга дучор бўлишга ҳам улгурди. Асосий таркиб учун эмас-ку, лекин захирадан тушадиганлар орасида биринчи бўлиш учун Начо ва Милитао ўзаро рақобатлашади.\n5. Ротация ва 5 нафар ўйинчи алмаштириш\nҲафтасига 2 тадан ўйин Зиданни ротация ишларига қўл уришга мажбур қилиши аниқ, қўшимчасига у энди ўйин давомида 5 нафардан ўйинчини алмаштира олади. Йил бошида Кубок финалида "Атлетико"га қарши ўйинда дастлабки режа иш бермагач, Зидан танаффусдаёқ икки футболчини ва улар орқали тактик схемани ҳам ўзгартиргани ёдингизда бўлса ажаб эмас. Энди шу каби вазиятларда Зизунинг имкониятлари янада кенгайди.\n"Мадрид" футболчилари орасида фақатгина Йовичнинг жароҳати жиддийроқ эканлигини инобатга олсак, куни-кеча Начо ҳам жароҳат сабаб олдиндаги ўйинни ўтказиб юбориши аниқ бўлганди, лекин у узоқ куттирмайди, Зиданда танлаш имконияти бўлади. Марианонинг жароҳати-чи дейсизми, Чемпионлик пойгасида кадрлар муаммоси бўлмайди.\n"Алавес" – "Барселона" (матнли трансляция) 37\nАзар: "Буни сиз учун қилдим" 6\nКарикатура: Каталония ва Мадридда хэллоуин 3\nБензема ва Винисиус ўзаро 8 марта пас алмашишди 1


Ўзбек партиялари: таназзулдан жонланишга ўтиш муаммоси — Minbar\n10 июл 10:27 13 дақиқада ўқийсиз Мақолалар\nУшбу мақолада бу йилги сайлов ҳам олдингиларидан принципиал фарқ қилмаслиги, “доимгидек” ўтиши, лекин кейинги, 2024 йилдаги электорал циклгача партиялар ўзини жиддий ислоҳ қилмаса, миллат ва ўз келажагига рахна солиши иддао қилинмоқда.\n1. Ўзбек партиявий тизимини ислоҳ қилиш зарурати\nКарлс Буа партиявий тизим мамлакатдаги «партиялар сони, катталиги ва мафкуравий афзалликлар мажмуасидан» иборат деб ҳисоблайди. АҚШ, Буюк Британия, Франция ва бошқа илк демократиялар 18- ва 19-асрларда тараққий этар экан, улардаги партиялар ҳам дастурларини сайқаллаштириб, аъзоларини тарбиялаб ўзи ҳам вояга етган. Сеймур Липсет ва Стейн Рокканнинг иддаосича, давлатнинг шаклланиши ва иқтисодий структуралардаги ўзгаришларга – саноат инқилоби ва унга ҳамроҳ бўлган урбанизацияга олиб келган модернизациялашиш жараёни фуқаролар ўртасидаги давомий ихтилофларни (cleavages) келтириб чиқарган. Яъни, модернизациялашиш жараёнидаги воқеалар кетма-кетлигини ҳисобга олсак, ҳозирги аксар Ғарб мамлакатларида иқтисодий ихтилофлар муҳим ўрин тутиши бежиз эмас. Шу билан бирга, аҳолисининг кўпчилиги католик бўлган мамлакатлардагина дин ва дунёвийлик ихтилофи муайян аҳамиятга эга бўлган. Реформация католик черковини сиёсий ва иқтисодий ҳаётдан бирмунча четлаштирган давлатларда диний ихтилофлар ҳамон мавжуд бўлса ҳам унчалик муҳим рол ўйнамайди.\nИқтисодий кўринишдаги ихтилоф бора-бора давлатнинг капитал ва уни тақсимлашдаги ўрни борасидаги муносабатига қараб ён босган партиялар шаклида институциялашди ёки Липсет ва Рокканнинг таъбири билан айтганда «музлатилди».\nўзини камбағаллар ҳимоячиси деб биладиган ХДП («сўллар»);\nўзини шаклланаётган бойлар қатламининг ҳимоячиси деб биладиган Ўзлидеп («ўнглар») партиялари фаолият юритади.\nдеярли ҳеч қандай иқтисодий платформага эга бўлмаган «Миллий тикланиш» ва «Фидокорлар» партиялари 1990-йилларда енгил мухолиф руҳдаги миллатчи зиёлиларга тасалли ва «Эрк» партиясига муқобил сифатида тузилган. Партиялар ўз вазифасини бажаргач 2008 йилда бирлашган ва ҳозир «Миллий тикланиш» сифатида фаолият юритади;\n1995 йилда тузилган ва ўзини «бюджетдан ойлик оладиганлар партияси» деб биладиган «Адолат»дан мақсад ўша пайт аъзоси миллиондан ошган Халқ демократик партиясига спойлер сифатида хизмат қилиш эди;\nфақатгина экология масаласига ўзини бағишлаган бутун бошли Экологик партияни тузиш қанчалик мақсадга мувофиқлиги ҳамон савол остида.\nФуқароларнинг сайлов ва партиявий сиёсатга қизиқиши пасайган. Партияларнинг ноқобиллиги шароитида аҳоли бутун умидини барча қарорларнинг реал муаллифи ва ташаббускори бўлмиш ижроия ҳокимиятдан кўради.\n1990-йилларнинг охири – 2000-йилларнинг бошида шаклланган амалдаги партиявий тизимга Президент девони томонидан қўйилган асосий талаб барқарорликни таъминлаш бўлган. Ушбу мақсад амалга ошди, барқарорлик таъминланди. Лекин бу тизим тараққиётни таъминлай олмайди, ҳозир вужудга келаётган таҳдидларга муносиб жавоб беролмайди.\nМоденизациялашиш, эркин бозор иқтисодиётига ўтиш жараёнида ҳукуматнинг баъзи қарорлари жамиятда назорат қилиб бўлмайдиган беқарорликларга сабаб бўлиши мумкин. Масалан, жорий йилда Ўзбекистонда энергия ресурсларига нархларни жиддий ошириш режалаштирилган. Шавкат Мирзиёев яқинда Сенатнинг ялпи мажлисида электр энергияси нархларини ошириш ва уларни бозор даражасига етказиш энергетика соҳасига сармояларни жалб қилишнинг ягона чораси эканини айтган.\nХудди шундай чора Арманистонда 2018 йил июнида «бахмал инқилоби»ни бошлаб берган эди. Яъни, қайси қарор эртага қандай оқибатларга олиб келишини ҳеч ким билмайди. Рақобатга кўникмаган ҳозирги сиёсий партиялар мана шундай нотинч даврларда ўзининг асосий функцияларини, «ижтимоий амортизатор» ролини эплай олмаслиги мумкин.\nБутун дунёда пастки даражадаги (grasroot level) жамоат ҳаракатларининг институциялашиш тренди кетмоқда. Бир қатор мамлакатларда фуқаролар уюшмаси сифатида бошланган ҳаракатлардан ҳосил бўлган партиялар ҳукуматга келди. Бу тренд айниқса Яқин Шарқ ва Шимолий Африка минтақасида яққол кўзга ташланмоқда.\nПартиялар институционал хотиранинг энг мақбул ташувчисидир. Ҳукмрон элита ўзгарганда, сиёсий устуворликлар ҳам 180 даражага ўзгариб кетиши ҳар доим ҳам яхшиликка олиб келмайди. Социал инжинерия, state ва nation-building жараёнлари муайян барқарорлик ва давомийликни, вақтни талаб этади. Бутун миллатнинг тақдирини ҳукмрон шахсларга эмас, партияларга боғлаш мана шу изчилликни таъминлаши мумкин.\nҚобил, ўз дастурларини реал воқеликка мос ишлаб чиққан ва бир-бири билан баҳсга кириша оладиган сиёсий партиялар аслида ўзбек жамияти учун ёт амалиёт эмас. 20-асрнинг бошида ва охирида жамият учун муҳим бўлган “ё ҳаёт, ё мамот” масалаларини қизғин муҳокама қилган “Шўрои ислом”, “Шўрои уламо” ва қолган бошқа партияларни эслашнинг ўзи кифоя.\nМақола аввал UzAnalytics таҳлилий порталида чиққан ва таҳририятнинг рухсати билан қайта чоп этилмоқа.\nСайлов 2019 сиёсий партиялар


1. Жануби-ғарбий Помир-Олойдаги жуда камёб эндемик тур.\nБўйи 25–30 см га етадиган кўп йиллик ўт. Пояларининг асоси жуда кўп қуриб қолган барг қолдиқлари билан ўралган. Барглари чўзиқроқ тескари тухумсимон, учи ўткир. Косачаси сал пуфаксимон, юпқа, цилиндрқўнғироқсимон, 10 та томирли. Тожбарги оқ, туксиз. Июнда гуллаб, меваси июль ойида етилади.\nСурхондарё вилояти: Ҳисор тизмасида тарқалган.


Арабу мўғул ўчиролмаган, “ўзларимиз” ўзга номга кўчиролмаган, офтобни хира булут яширолмаган кун келди – Jurnalist\nАрабу мўғул ўчиролмаган, “ўзларимиз” ўзга номга кўчиролмаган, офтобни хира булут яширолмаган кун келди\nR S2020-03-12T06:28:55+05:0010 Mart, 2020|Умумий янгиликлар|\nЮртимизга ҳар йили ўзгача шукуҳ билан кириб келадиган баҳор фасли байрамларга бой. Ҳар бир шодиёна халқимизнинг қалбига илиқлик олиб киради. Баҳор безагига яна ҳам зийнат берувчи байрам бу – Наврўз.\nКўклам нафаси уфуриб, она табиатимиз беқиёс гўзаллик касб этаётган, тинч-осойишта юртимизнинг бепоён қир-далалари яшил либосларга бурканиб, қалбларимизни мислсиз орзу-умидларга чулғаётган, келажакка, эртанги кунимизга ишонч, улкан ютуқ ва марралар сари шижоатга тўлдираётган ушбу қутлуғ кунларда, барчамиз элимизнинг яна бир қадимий шодиёнаси, умумхалқ байрами – Наврўзи оламни қарши олмоқдамиз.\nАна шундай фараҳбахш кунларда — 2020 йил 3 март куни Ўзбекистон Республикаси Президентининг “Наврўзинг — янги кун, янги давронинг муборак, жонажон Ўзбекистоним!” деган бош ғояни ўзида мужассам этган Наврўз умумхалқ байрамини муносиб нишонлашга доир қарори қабул қилингани байрамни янада кўтаринкилик билан, халқимизга хос бўлган меҳр-мурувват, аҳиллик ва бағрикенглик, табиат, унинг неъматларини асраб-авайлаш, бугунги тинч ҳаётимизни қадрлаб, унга шукроналик келтириб яшашга даъват этади.\nУч минг йилдан зиёд тарихга эга бўлган Наврўзи олам ўзининг янгиланиш, баҳор нафасини бошлаб келиши, халқимизнинг табиати, онгу тафаккури, қалбига чуқур сингиб кетгани, ҳар қайси оила, ҳар қайси хонадонга шоду хуррамлик олиб кириши билан биз учун энг қадрли, азиз ва суюкли миллий байрамдир.\nНаврўз миллий маънавиятимиз ривожидаги энг муҳим шодиёнадир. Бу кунда юртимизнинг ҳар бир гўшасида баҳорий таомлару, турли миллий ўйинларга алоҳида урғу берилади. Хусусан, миллий таомларимиздан сумалак, ҳалим, кўксомса, кўкчучвара кабилар байрам дастурхонининг кўркига айланади. Айниқса, сумалак базмларининг ўзгача гашти бор.\nНаврўзнинг шаклланиш даври – энг қадимги замонлардан “зардуштийлик”нинг пайдо бўлишигача давом этган асрларни ўз ичига олади.\nЎзбек халқининг буюк алломаларидан бири Абу Райҳон Беруний “Қадимий халқлардан қолган ёдгорликлар” китобида қуёш йили ҳисобида йилнинг биринчи ойи деб саналган Фарвардин ойи тўғрисида сўзлаб: “Бу ойнинг биринчи куни Наврўздир, – дейди.\nНаврўз йилнинг биринчи куни бўлиб, унинг форсча номи ҳам шу маънони англатади. Наврўз эронликлар “зиж”лари бўйича ўтмиш замонларда, улар йилларини кабисали қилган вақтларида қуёшнинг Саратон буржига кириш пайтига тўғри келар эди. Сўнгра у орқага сурилгач, баҳорга келадиган бўлди. Энди у бутун йил унга хизмат қиладиган бир вақтда, яъни баҳор ёмғирининг биринчи томчиси тушишидан, гуллар очилган, дарахтлар гуллашидан мевалари етилгунча, ўсимлик униб чиқа бошлашдан такомиллашгунча давом этган вақтда келади. Шунинг учун Наврўз оламнинг бошланиши ва яратилишига далил қилинган.\nҚадим-қадимдан Наврўз холис ниятли кишиларнинг севимли айёми бўлиб келган. Ўша кунларда ҳатто уруш-жанжаллар ҳам тўхтатилган, гина-қудратлар кечириб юборилган. Шоҳлар эл ичидан энг муносиб кишиларни тақдирлашган, айрим маҳбусларнинг гуноҳидан ўтишган. Бу ҳақда Лутфийнинг “Гул ва Наврўз” достонида шундай сатрлар ҳам бор:\nУлусга мустаҳиқларни қилиб шод,\nҲамул дам бандиларни қилди озод.\nНаврўз барча шаҳару қишлоқларда ўзига хос сайл тарзда ўтказилади. Байрам куни турли хил мусобақалар ўтказилади. Баҳор кўкатларидан тайёрланган нозу неъматлар тортиқ этилади. Барча вилоятларнинг энг истеъдодли ва ёш xoнaндалари хизматда бўладилар.\nЭлимизнинг муроду мақсадини куйлаган, юртимизнинг орому осойишини ўйлаган, бутун борлиқ мурувват айлаган, бағрига бениҳоя эзгу муҳаббат жойлаган, ёмонликлар йўлин бойлаган, яхшиликдан достон сўйлаган, барчани бирдай сийлаган байрамдир бу – Наврўз.\nБу байрамни баҳори баробар келгувчи, бир хил йиғлаб, бир хилда кулгувчи, мучал йилини билгувчи, урфини ҳурмат қилгувчи талай элу элатлар, мазҳаблару миллатлар янги йил деб нишонлайдилар. “Тўқсон”нинг бахайр ўтганини, яъни “кўк”ка оғизлари етганини айтиб, бир-бири билан омон-омонлашади.\nБир вақтлар бўлдики, Наврўз эскилик сарқити ҳисобланиб, сумалаклар ағдарилиб, уни тақиқлаб қўйдилар\nЎзбек халқининг миллий қадриятларини оёқости қилишга, миллий анъаналарини йўқотишга уринган мустабид ҳукумат турли маросимлар қатори Наврўз байрамини ўтказишни таъқиқлаб қўйган эди. Кексаларимиз бу ҳақда шундай кунлар бўлдики дарвозаларини қулфлаб яширин сумалаклар қилингани, агар бундан мустабид ҳукумат хабар топса, келиб қозондаги сумалак ва ошларни тўкиб ташлашганини, одамларни эса қаттиқ жазолашганликларини айтишади.\nСенга тош отганлар ғайрилар эмас,\nЭсидан, ҳушидан айрилар эмас,\nЎзларимиз эдик, ўзларимиз бас,\nНетай бир-бирига ёв бўлса кўзим –\nВа ниҳоят, ўша – арабу мўғул ўчиролмаган, “ўзларимиз” ўзга номга кўчиролмаган, офтобни хира булут яширолмаган кун келди. Бу кун туғида ва ҳақ деганининг кўз қорачиғида келди. Уни кўплар интиқ кутдилар, шоирлари юрак дардларини шеърга тўкдилар:\nБасирлар билурми, тонг отар яқин,\nҒофиллар уйғонур, сен чақсанг чақин,\nНе ажаб, болга ҳам тил энса бир кун,\nКел, аҳли ноқисга тилайлик тўзим,\nБуюк аллома Абу Райҳон Беруний ўзининг “Қадимги халқлардан қолган ёдгорликлар” асарида шундай баён қилади: “Аббосийлар халифаси ал-Маъмун (810-833 йиларда подшолик қилган) ўзининг яқин кишилари бўлмиш Али ибн Мусо ар-Ризодан “Наврўз нима?” деб сўраганда, у: “Наврўз фаришталар улуғлаган кундир, чунки улар шу кунда яратилганлар, уни пайғамбарлар ҳам улуғ тутганлар, чунки Қуёш шу кунда яратилган, у замоннинг биринчи кунидир”, деган.\nХавашяликларнинг айтишича, Сулаймон подшоҳнинг узуги йўқолган кун подшоҳлиги ҳам қўлидан кетган. Қирқ кундан кейин узуги топилгач, подшоҳлиги ҳам, равнақи ҳам қайтиб келган. Подшоҳлар унинг ҳузурига тўпланадилар. Шунда эронликлар “Наврўз омад”, янги кун келди” деганлар. Натижада шу кун Наврўз деб аталади.\nУмар Хайёмнинг “Наврўзнома“ асарида эса бу байрам Жамшид подшоҳ даврига бориб тарқалишини айтади. Жамшид подшоҳ далварзин ойида Наврўз байрамини нишонлашни буюради ва ҳар йили шу ойда Наврўз байрами нишонланиб келган экан.\nБу кунларда турли урф-одатларни эслаб, атроф-муҳит тозаланади, турли кўкатларни териб витаминли таомлар, буғдой ундириб, сумалаклар пиширилади. Қариндош-уруғларни ёд олиб кўришга борадилар, ота-боболарни, ўтган авлодларни хотирлаб, қабрларини зиёрат қиладилар. Беморларни Наврўз таомлари билан йўқлаб, кўнгил кўтарадилар ва шундан кейинги кунлардан дала, ишларига киришиб кетадилар.\nНаврўз кишиларни табиатга яқинлаштирган, инсон ва табиат ўртасидаги ўзаро узвий алоқадорликни акс эттирган мусулмон халқларининг ажойиб ва ноёб маданий-маънавий меросидир.\nҚуёш айни шу куни ҳаётбахш нурларини тик, яъни 90 даража бурчак ҳосил қилиб, сайёрамизнинг қоқ белига – экваторга йўналтиради. Шу дақиқаларда баҳорги кеча-кундуз тенглашади ва 22 мартдан бошлаб қуёшнинг тик йўналган нури шимолий тропик чизиғи томон ҳаракатланади. Бу Наврўзнинг илк ва қутлуғ қадами бўлиб, табиатнинг жонланиши билан кишиларнинг хўжалик фаолияти ўртасида уйғунлик намоён бўлади. Жумладан, бобо деҳқон она ерга меҳр билан ишлов беришга киришади, табиат ўт-ўланлар, қир-адирларни гилам сингари яшил либосга бўяйди…\nНаврўз айёмидан сўнг яна бир байрам, яъни Маҳалла тизими ходимлари кунининг нишонланиши эса, Наврўз ва маҳаллаларимиз ҳаётида уйғунлик, муштараклик борлигидан далолат беради.


Айтиш мумкинки, пиксел ва активлар кенг жамоатчиликни қамраб олиш тенденцияси ўтган 10 ойлик муддат ичида 5500 нафар иштирокчини ташкил этмоқда. Март, апрел ойлари ичида эса бу кўрсаткич рўйҳатдан ўтган 100 киши атрофидаги иштирокчи ва инвесторларни ташкил этганди холос.\nЎтган вақт давомида «Mangu – Innovation»ни том маънода инновацион реклама платформасига, виртуал Биржа шаклига ўтказиш йўлида икки марта мобил версияси тайёрланиб, тест пайтида камчиликлари аниқлангани учун тўҳтатилганди. Ҳозирда аввалги аниқланган камчиликлар бартараф этилиб, мукаммаллашган мобил версияни ишлаб чиқиш жараёнидамиз. Шу пайтгача активлар нарх ўзгаришини бевосита автомат тизимга ўтказиш ёки Базада сақлаб қолиш масаласи Бизни кўп ўйлантирди.\nНарх автоматик ўзгаришининг афзаллиги: курс ўзаро активлар айланмасига кўра реал суратда ўзгаради, суммани иштирокчилар бошқалар орқали онлайн нақдлаштириб олади, Брендларга тўловлар онлайнлашиб барча ҳаракатлар зумда амалга ошади.\nНарх ўзгаришининг Базада сақланиши: курсда кескин ўзгаришлар содир бўлмаслигини таъминлайди ва мухими Брендлар «Mangu» билан ҳеч бир таваккалсиз савдо қила олади.\nЯнги йилнинг биринчи чораги ичида соҳа мутахассислари ва иштирокчилар фикрининг энг фойдали томони янги шаклга тарғиб қилиниб, платформа янги босқичга ўтади!.. Бизинг асосий вазифамиз эса, жорий нархни унга қадар реал шаклда 1 долларлик нархга чиқара олишда қолмоқда.\nДемак, келаси нарх ўзгариш санаси январ ойининг 31-санасида амалга оширилиши ва нарх 50%гача ўзгариши, ўсган ҳолатида 7605 сўмга тенгалиши мумкинлигини тантанали эълон қиламиз!.. Диққат: ушбу нарх ўзгаришида 23-декабргача сотиб олинган ва транзакцияларда қабул қилинган активлар иштирок эта олади.\nТредерлик ваколатига кўра Хоразм вилоятидан сафимиз яна бир ўринга кўпайди. 5000М пиксел сотиб олган ҳолатда ID:A2678 ҳамён эгаси Адҳам Олимов 5- Тредеримизга айландилар. Эслатиб ўтиш керакки, Тредерлик шунчаки мақом эмас «Mangu – Innovation» обрўси, фойда ва зарарига тенг даҳилдор субект ҳисобланиб, ўзи истаган нарх орқали олди-сотди имкониятлари ва келишувга кўра База орқали нақдлаштириб олиш даражалари чекланмайди.\n"Tеррашоп" интернет дўкони, "Атамасуши", "Евростом", "Алиэкспрес", "Феберлик", "Меизу" Брендлари билан савдо-ҳамкорлик алоқаларини сақлаб қолиш, уларнинг савдо тушумини шартномада кўрсатилганидек ҳар ойнинг 20-санасида эмас талабларига кўра дарҳол нақдлаштириб бераётганимиз учун маҳсулот ёки ҳизмати учун тўлов ўша кунги жорий курс бўйича тўланади. Яна бир томони 5070 сўмлик ҳозирги курс реал тус олгунича пул ечиш нишонига айлана олмаймиз!..\nДиққат қилинг! Бугундан эътиборан катта янги йил совғаси сифатида ва курсни реал ҳолатга келтириб олиш мақсадларида “2019” акциясига старт берамиз.\nАкцияга кўра: Энди Сиз “Ички нарх” сотуви бўйича “А1” пластик картасига пул кўчириш усули билан 2.019.000 сўм ўтказиш ҳисобига 500М транзакция орқали қабул қилиб оласиз. Базадаги сотув бўйича эса бирданига 2.019.000 сумма киритиб, 398.2 та актив сотиб олган иштирокчига кун охиригача бонус сифатида 102 та актив транзакция қилиб берилади. Бу икки усулда ҳам ҳар бир актив 4038 сўмдан сотилиш бераётган ҳисобланади. Акция фақат бирданига сотиб олинган паток учун амал қилади. Акция давомида оддий инвесторлар учун ҳам ҳамён чегараси 5000Мгача очиб қўйилади.\nУндан кам сотиб олишда Ички нарх ва База орқали сотиб олиш нархи 5070 сўм!..\nАкция 31-декабргача давом этади. Бунақаси ҳали бўлмаган!\n(«Mangu – Innovation» истаган пайтда эълон чиқарган ҳолда акцияга ўзгартириш киритиш: бонусни камайтириш ҳуқуқини ўзида сақлайди).\nКоличество пользователей 16316


Zafarbek Solijonov: Сардоба. Экпертлар. Саволлар... Нега? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:26 - Zafarbek Solijonov: Сардоба. Экпертлар. Саволлар... Нега?\nАйни вақтда биз – жамоатчилик учун Сардобада уйсиз қолган ватандошларимиз тақдири муҳим бўлиши керак. Бошқа нарсаларга бутунлай чалғиб, юртдошларимиз аҳволи бизни бефарқ қолдирмасин. Энг камида уларнинг ўрнига ўзимизни қўйиб кўрайлик, байрам кунларда... Мен шу вақтгача ОАВларда чиққан экспертларнинг таҳлиллари билан танишиб чиқдим. Бу бўйича энг муҳимларини айтмоқчиман.\nАбдуқаҳҳор Иминохуновга кўра, сув омбори лойиҳаcи техник шартлари жамоатчиликка ошкор қилиниши керак эди. Соҳа мутахассислари тажрибасидан келиб чиқиб ўз фикрини билдирган бўларди. Яна бир муҳим савол: қуриш нима учун айнан “Ўзбекистон темир йўллари”га берилди? Сув ва энергетика бўйича алоҳида ташкилотлар бор эди-ку. Энг қизиғи, “Ўзбекистон темир йўллари” ҳам нега айнан бу лойиҳани ўзи қурмай, субпудратчиларга бериб юборди?\nУлар эса ўз навбатида бошқа қурилиш билан шуғулланувчи компанияларга берди. Нега тўғридан-тўғри шу компанияларга берилмадида, орасига воситачилар тиқиштирилди? 404 миллион долларнинг қанча қисми айни шу компанияларгача етиб борди? Бинони бузмасдан унинг таркибини, қанча материал сарфланганини билиш методлари бор. Шунга қараб лойиҳага аслида неча пул сарфланганини билиб олиш мумкин. Терговда иқтисодий зараридан кўра инсонларнинг ҳаётига хавф биринчи навбатда ҳисобга олиниши керак.\nҚанча миқдорда ва қайси тур тупроқ ишлатилган? Тупроқ қаердан олиб келинган? Ишлатилган тупроқ пулига арзийдими? Шу ва бошқа саволларга тўлиқ жавоб олсак, лойиҳа ростан ҳам 404 миллион долларга арзиш-арзимаслигини билса бўлади. Ота бош бўлган ташкилот тендер эълон қилсаю боласи бош бўлган компания уни ютаверса, бир мартамас қайта ва қайта, бу мантиққа умуман зид. Аҳолини табиий офатлардан огоҳлантирувчи қурилмалар қани? Офат сабаб одамлар ҳалок бўлди.\nСарвар Қурбоновга кўра, “Сардоба” табиий материаллардан фойдаланиб қуриладиган энг содда кўринишдаги сув омбори ҳисобланади. Лойиҳада айтилган тупроқ билан сув омборига ишлатилган тупроқ тури бир-бирига мос келиши текширилиши керак. Сув омборини қурганлар, уни назорат қилаётган шахсларнинг мутахассислигини ҳам текшириб кўриш керак. Бундай сув омборининг четларига, тупроқ остига намлик даражасини кўрсатиб турувчи сенсорлар ўрнатилади. Намлик тупроқни емиришни бошлаганда сенсорлар марказга – назорат бўлмасига хабар бериб боради. Шунда сув сизиб чиқишини аввалроқ билса бўлади. Лойиҳанинг бу жиҳатлари ҳам текширилиши керак.\n“Ўзингга қара” деган сигнал келса, шунга қараб сувни музлатиш ёки тупроқни алиштириш каби йўллар билан фалокатнинг олдини олиш мумкин эди. Тўғон қанча куб метр сувга чидамли бўлган ва охирги вақтда унда қанча сув сақланган, бу ҳам текширилиши шарт. Қурувчи ташкилотларнинг сони кўп бўлиши ҳам назоратни сусайтиради. Буни ҳам ҳисобга олиш лозим эди.\nDeltares экспертлари BBC UZBEK журналисти Ибрат Сафога улар берган маълумот ҳукуматга қарашли Дунё ахборот агентлигида фожиага кўп ёққан ёмғир, шамол тўлқини ёки қувурларнинг ички емирилиши туфайли содир бўлган бўлиши мумкин деб нотўғри талқин қилинди, деб айтди. Оддий сайтлар, каналлар бир хато қилса, АОКА 5-6 варақда норозилик хати юборади. Кўриб келяпмиз. Спекуляция қилганларга қандай чора кўрилади? Эксперт Санжай Гири улар тўлиқ хулоса бериши учун ҳукумат тўлиқ маълумотлар тақдим қилиши лозимлигини айтмоқда. Хўш, бизникилар улар истаган ҳамма маълумотни бера оладими?\nСув омбори бузилиши сабаб ҳудудда жуда кўплаб муаммолар юзага келди. Қабристон, ҳожатхоналар ювилиб кетди. Ҳар хил зарарли бактериялар тарқагани аниқ. Сардоба сув омборининг тўғони бузилганидан сўнг, Қозоғистоннинг Мақтаарал тумани ҳудудига балиқ оқиб келган. Балиқ намуналари 12 май куни ветеринария лабораториясига юборилган. Таҳлиллардан сўнг балиқнинг ички органларида бир неча турдаги бактериялар топилган. Шу сабабли туман ҳудудида балиқ овлаш тақиқланди. Бизникилар бу ҳақда бирор хабар берадими? Бу бўйича қандай ишлар кетяпти?\nСизларда қандай фикр ва саволлар бор? Гапиринг, жим турманг!\nМанба - t.me/zafarbeksolijonov


АҚШда Megaupload сайти ëпиб қўйилди\nMegaupload.com сайти асосчиси Kim Schmitz.\nМуаллифлик ҳуқуқлари бузилиш ҳолати юзасидан АҚШ тарихида бошланган энг йирик жиноий иш жараëнида Megaupload файл алмашинув сайти ëпиб қўйилди¸ етти шахс Интернет қароқчилиги билан боғлиқ расмий айблов асосида қамоққа олинди.\nБундай ҳаракатга жавоб тариқасида ҳакерларнинг Anonymous гуруҳи АҚШ Адлия вазирлиги¸ Америка Бадиий филмлар уюшмаси ва Америка Ëзув саноати уюшмаси веб сайтларига ҳужум уюштирди.\nКино ва мусиқа саноати сўрови асосида АҚШ Адлия вазирлиги бошлаган муаллифлик ҳуқуқи бор материаллар қароқчилигига қарши бошлаган жорий кураш АҚШ Конгресси Интернет қароқчилигини тўхтатишга қаратилган махсус қонунни муҳокама қилаëтган айни пайтга тўғри келди.\nSOPA – Интернет қароқчилигини тўхтатиш акти деб номланган мазкур қонун лойиҳаси¸ Интернет ширкатлари ва мустақил мутахассислар фикрича¸ нафақат АҚШ¸ балки глобал миқëсда Интернет устидан цензура ўрнатишга хизмат қилади.\nКонгрессга тақдим этилган қонун лойиҳасига норозилик тариқасида 18 январ куни Интернетдаги энг йирик энциклопедия – Wikipedia инглиз тилидаги асосий саҳифасини 24 соат қорайтириб қўйди¸ Google каби энг йирик Интернет ширкатлари ҳам ўз сайтида бу қонун оқибатларидан жамоатчиликни огоҳлантирди.


Жаҳонда нима гап? – HURRIYAT\nЖаҳонда нима гап?\n9 oy oldin behzod 62\nТурк ҳарбийлари ҳалок бўлди\nТуркия Сурия шимоли-шарқидаги Идлиб вилояти ҳудудида Сурия ҳукумати кучлари томонидан ҳужум оқибатида тўрт нафар туркиялик ҳарбий ҳалок бўлгани ва тўққиз киши жароҳатлангани ҳақида маълум қилди. Туркия ҳукуматининг баёнотига кўра, жавоб зарбаси билан 35 нафар суриялик аскар ўлдирилган.\nТуркия президенти Ражаб Тоййиб Эрдўған: “Биз бу ҳужумга жавоб қайтардик, артиллерия ва миномётларимиз орқали жавоб қайтаришда давом этамиз. Биз мамлакатимиз ва Идлибдаги биродарларимиз хавфсизлиги учун амалиётларни қатъийлик билан давом эттирамиз”, деган.\nСомалига чигирткалар ҳужуми\nСомали қишлоқ хўжалиги вазирлиги мамлакат ҳудудига чигиртка ёпирилиши сабабли фавқулодда ҳолат эълон қилди. Бу ҳақда “BBC News” нашри хабар берди.\nБМТ маълумотларига кўра, жорий йилда Сомали ва Эфиопия 25 йил ичидаги энг катта кўламдаги чигиртка ёпирилишига тўқнаш келди. Чигиртка аввалроқ ушбу ҳудудларга тушган кучли ёмғирлардан кейин кўпайганди. Муаммонинг муҳимлиги шундаки, қишлоқ хўжалиги экинларини апрелгача йиғиб олишга улгурмай қолиш хавфи мавжуд.\nБу орада чигирткалар Кениягача етиб борган. Бу ердаги вазият охирги 70 йил ичидаги энг оғири бўлмоқда. Ҳозирда чигирткаларни йўқ қилиш учун инсектицидлар сепишга бор-йўғи 5 та самолёт жалб этилган.\nАвтобус ичидаги отишма\nИчида 40 га яқин киши бўлган автобус ҳайдовчиси отишма бошланиши билан автобусни Бейкерсфилд шаҳри яқинида тўхтатган.\nНомаълум шахс Лос-Анжелесдан Сан-Францискога кетаётган автобус ичида отишма содир этди, деб хабар берди “NBC News”.\nКалифорния йўл полицияси вакили Стив Лофтаснинг билдиришича, полиция маҳаллий вақт билан соат 01.30да (Тошкент вақти билан 14.30) автобус йўловчиларидан чақирув олишни бошлаган.\nПолиция вакили отишма оқибатида бир неча киши жиддий жароҳатланганини, айримлар ўртача оғирликда жароҳат олганини маълум қилди.\nИҲТ “аср келишуви”га қарши\nИслом ҳамкорлик ташкилоти (ИҲТ) АҚШнинг Яқин Шарқдаги вазиятни барқарорлаштириш бўйича режаси қабул қилинмаслигини билдирди. Бу ҳақда ИҲТ баёнотига таяниб “Ал-Жазира” телеканали хабар берди.\nБаёнотда “ИҲТга аъзо барча давлатлар бу режага алоқадор бўлмаслик ҳамда ушбу режанинг қандай шаклда бўлмасин амалга ошиши учун АҚШ маъмурияти билан ҳамкорлик қилмаслик”ка чақирилган.\nТелеканал ИҲТ катталиги бўйича БМТдан кейин иккинчи ўринда турувчи ташкилот эканини қайд этган — ИҲТга алоқадор мамлакатларнинг умумий аҳолиси сони 1,8 млрд. кишидан ортиқ.\nАввал Фаластин миллий маъмурияти раҳбари Маҳмуд Аббос АҚШ президенти Дональд Трамп “аср келишуви”ни эълон қилганидан сўнг АҚШ ва Исроил билан алоқалар узилишини маълум қилганди.\nИнтернет хабарлари асосида А.Содиқов тайёрлади.\nPrevious Туркия айбланувчиларга чиқарилган ҳукмдан норози\nNext Туркия: Ҳар қадамда Ўзбекистонни кўрдим\n“Ҳақиқий санъатни бизнес, деб билиш гуноҳдир”\n1 hafta oldin behzod 91\nҚор остида қолган излар\n1 hafta oldin behzod 90\nШвед академиясининг тонгги қўнғироғи\n1 hafta oldin behzod 88\n“Газеталар шарҳи” кимга ёқмайди? Ёхуд такроран Ўзбекистон Миллий телерадиокомпанияси эътиборига\n1 hafta oldin behzod 99\n1 hafta oldin behzod 109


12 Май 21:44\nNUR-SULTAN. Kazinform – Еврокомиссия Европа Иттифоқи мамлакатларига Шенген визасини олиш жараёнини рақамлаштиришни таклиф қилди, деб хабар беради Kazinform мухбири.\nЕврокомиссия маълумотларига кўра, рақамли виза тушунчаси шундан иборатки, виза учун ариза онлайн тарзда топширилади ва жорий (қоғоз) виза стикер рақамли ҳужжат билан алмаштирилади.\nШу билан бирга, аниқлик киритилишича, Шенген визасини олиш тартиби аллақачон маълум даражада рақамлаштирилган, чунки аъзо давлатлар ягона маълумотлар базаси - Виза ахборот тизимидан (VIS) фойдаланадилар, бу ерда барча виза аризалари қайд этилади.\nБироқ, виза тартиби асосан қоғоз вариантда бўлиб қолаверади. Ариза берувчилар ариза шаклини (қоғозда) тўлдиришлари ва имзолашлари, тасдиқловчи ҳужжатларни ва тиббий суғуртани (асл ёки нусхада) тақдим этишлари ва виза тўловини тўлашлари керак.\nКутилаётган асосий ўзгаришлардан бири саёҳатчилар учун онлайн тартиб, жумладан тўловларни онлайн тўлаш, шунингдек, виза сўровлари бўйича автоматик тарзда қарор қабул қиладиган тизимни яратишдир.\nЕвропа Комиссиясининг таклифи биринчи навбатда Европа Парламенти ва Кенгаш томонидан қўллаб-қувватланиши керак. Шундан кейингина Европа Иттифоқига аъзо давлатлар онлайн визага ўтишлари учун 5 йил керак бўлади.\nЕвропа Комиссияси 2026 йилгача Шенген визасига онлайн ариза топшириш имконини берувчи платформани ишга тушириш ниятида.\nШенген ҳудудидаги 26 та Европа давлати ягона виза платформасидан фойдаланади. Европа комиссиясининг аниқлик киритишича, 102 давлат фуқаролари виза олиш учун ариза топширишлари мумкин.\n#Чегара #Технологиялар #Европа


Испанияда Ислом: тарих ва бугун - Hidoyat.uz\nАсосий саҳифа Мақолалар Испанияда Ислом: тарих ва бугун\nЧоп этилди Oktabr 17, 2019 Испанияда Ислом: тарих ва бугунda fikr bildirishni o'chirish\nМусулмонлар Испанияга 700 ҳижрий йилда кириб боришган. Ислом испан тамаддуни равнақида муҳим ўрин тутган. Араб тили эса бутун Европа тиллари, айниқса, испан тили ривожига салмоқли ҳисса қўшган.\nИспаниянинг жанубий қисмини назорат қилган маврлар Андалусия давлатига асос солади. Ушбу давлат VII асрдан XV асргача гуллаб-яшнади. Бу ерда, айниқса, илм-фан, санъат ва тижорат барқ уриб ривожланди. X асрда мазкур давлатнинг йирик шаҳри Қуртубада 500 минг мусулмон истиқомат қилган (ўша кезлар Париж аҳолиси 38 минг киши эди). Андалусияда ўнлаб кутубхоналар фаолият юритган.\nУмавийлар сулоласи вакили Абдураҳмон I 700 йилнинг ўрталарида Испанияга келади. Андалусия (“Варварлар ери”) – Испаниянинг мусулмонлар яшайдиган катта қисми, Пиреней ярим оролларига биринчи халифа бўлади. Шунингдек, у умавийларнинг Андалусияда уч юз йилдан ортиқ ҳукмдорлик қилган сулоласини бошлаб беради. Дастлаб Андалусия Европанинг бошқа давлатлари каби қаровсиз жой эди. Бироқ икки юз йил давомида мусулмонлар у жойни маданият, санъат ва савдо марказига айлантирди.\nТўққизинчи асрда мусулмон Испанияси пойтахти Қуртуба билан Европанинг чинакам жавоҳирига айланди. Айниқса, Абдурраҳмон III даври Андалусиянинг олтин асри бўлди. Испания жанубидаги Қуртуба Европанинг интеллектуал марказига айланди. Ўша вақтларда Лондон кичкина қишлоқ эди. Қуртубада эса ярим миллион аҳоли яшар, 113 000 та уй, 700 та масжид бор эди.\nХонадонлар иссиқ сув билан, саройлар фавворалар билан таъминланган, боғлар билан безалган эди. Ғарбликлар учун мўъжизадек туюлган қоғоз ҳамма жойда мавжуд эди. У ерда китоб дўконлари ҳамда 17 та кутубхона фаолият юритарди. Испанияда минглаб бошқа динга мансуб оилалар мусулмонлар ҳукмронлиги остида аҳил-иноқ ҳаёт кечиришди!\n1013 йили Қуртубадаги энг катта кутубхона йўқ қилинди. Бироқ Ислом анъаналарига содиқ қолган янги ҳукмдорлар китоб тарқатишга ва олимларни шаҳарларга юборишга рухсат бердилар.\nИсломнинг Испанияга қайтиши ХХ асрда, 1978 йил янги конституция қабул қилингани муносабати билан юз берди. 1986 йилда мамлакат парламенти диний эркинлик тўғрисида қонун қабул қилди.\nБугунги кунда Испания аҳолисининг 2 фоизи (1,85 млн киши) мусулмон. Улардан фақат 400 минг киши сайловларда овоз бериш ҳуқуқига эга. Испания мусулмонларининг катта қисми марокашлик бўлиб, улар мусулмонларнинг 71 фоизини ташкил қилади. Кўпчилиги суннийлар.\nСтатистик маълумотларга кўра, Испанияда мусулмон аҳоли ҳудудларга тенг тарқалмаган. Кўплаб мусулмонлар Андалусия, Католония ва Барселонада истиқомат қилади.\nИспаниядаги йирик мусулмон жамоалари – 300 минг киши – Каталонияда яшайди. Мамлакат жанубидаги Андалусияда 120 минг киши истиқомат қилади. Мадридда эса 80 минг мусулмон ҳаёт кечирмоқда.\nИспанияда 450 атрофида масжид ва намозхоналар фаолият юритмоқда. Улардан 13 таси йирик масжидлар ва Ислом марказлари ҳисобланади.\nИспания мусулмонларининг 60 фоизи муҳожирлар ва 40 фоизи маҳаллий аҳоли вакилларидир. .


Патрушев “ИД”нинг Марказий Осиёга бостириб киришга таёргарлик кўраётганидан огоҳлантирди « Ўзбекистон Халқ Ҳаракати\nПатрушев “ИД”нинг Марказий Осиёга бостириб киришга таёргарлик кўраётганидан огоҳлантирди\nРоссия хавфсизлик хизмати раиси Николай Патрушев Афғонистонда вазият тоборо кескинлашиб бораётганидан ва “Ислом давлати” (ИД) ташкилотининг позициялари мустаҳкамланиб бораётганидан огоҳлантирди. Бу ҳақида ТАСС ахборот агентлиги хабар тарқатди. Патрушевнинг айтишича Афғонистонда тўпланган ИД азоларининг сони 4 минг нафар атрофида. Ҳозирда улар Толибонга қарши туриш, шунингдек Марказий Осиёга ҳужум қилиш учун таёрланишаётган эмиш.\n“ИДнинг мақсади Афғонистон ва Марказий Осиё давлатларини бирлаштириб, буюк Хуросон давлатини қуришдир”, деди Патрушев.\n“Қора қузғун” номини олган Патрушев, минтақаларда россия режимининг ифлос режаларини амалга ошириб келади. Патрушевнинг Тожикистонга ва Ўзбекистонга ташрифдан кейин, Тожикистоннинг Ўзбекистонга яқин чегара ҳудудида 20 нафар мужоҳид ҳужум уюштирганлиги даъво қилинган эди. Мужоҳидлар Афғонистондан ўтишгани ҳақида тарқатилган малумотларни Афғонистон ҳукумати расман инкор қилди.\nЎзбекистон билан Россия манфаатлари ўртасидаги кескинликлар сабабли Марказий Осиё давлатлари АҚШ ва Россия давлатларининг босими остида қолмоқда. Ўзбекистон оламий иқтисодий капиталистик системаси сафидан муносиб ўрин эгаллаш учун АҚШ ортидан бориш ёки Россия таклиф қилаётган Евро иттифоққа қўшилиб у билан оламий инқироз томон юриш танлови олдида турибди. Ўзбекистон Россия чангалидан қутилиш мақсадида бор имкониятларидан фойдаланишга ҳаракат қилади. Россия ҳам ўз навбатида бор таъсир қувватидан фойдаланиб нафақат Ўзбекистоннинг ўзига таешланяпти, балки унинг атрофидаги қўшнилари бўлган Қирғизистон, Тожикистон, Туркманистон ва Қозоғистон орқали вазиятни ўз манфаати томон бурмоқчи бўляпти. Натижада Россия минтақада атайин кескинликлар пайдо қилиш билан Марказий Осиё давлатларига таҳдид қиляпти.\nДемак, Патрушев минтақада яна бирор қўпорув амалиёт лоиҳасини тузган кўринади!


Давлат тест марказидан абитуриентлар учун муҳим янгилик\nДавлат тест марказидан абитуриентлар учун муҳим...\n26.04.2018 14:18 0 12052\nАбитуриентлар учун Давлат тест маркази томонидан муҳим қулайликлар яратилди. Бу ҳақда ДТМ ахборот хизмати хабар берди.\nҚайд этилишича, Ўзбекистон Республикаси Вазирлар Маҳкамасининг 2018 йил 3 апрелдаги 261-сон қарори билан тасдиқланган «Ўзбекистон Республикаси олий таълим муассасаларининг бакалавриатига ўқишга қабул қилиш учун кириш тест синовларини ўтказиш тартиби тўғрисидаги Низом» асосида киритилган ўзгаришларни ҳисобга олиб, 2018 йил май ойидан бошлаб Репетицион тест материаллари янги шаклда чоп этилади. Янги шаклга мувофиқ саволлар китобида ҳар бир фандан 30 тадан савол ва жавоблар варақасида саволлар рақамларига мос рақамдаги доирачалар бўлади.\nБу билан абитуриентлар 1-15 август кунлари тест синовларида ишлатиладиган саволлар китоби ва жавоблар варақасининг янги шакли билан танишиш, улар билан ишлаш кўникмасини мустаҳкамлаш имкониятига эга бўладилар.\nШунингдек, май ойидан бошлаб янги тузилган саволлардан намуналар берилиб, жорий йилда тест синовларида ишлатиладиган саволлардан намуналар чоп этиб борилади. Намунавий саволлар фанлар кесимида эълон қилинади. Улар билан Давлат тест марказининг «Ахборотнома» илмий-услубий журнали махсус сонларида танишиш мумкин. Ҳозир журналнинг бир нечта махсус сонларини нашрга тайёрлаш ишлари якунланмоқда. Журналларни Давлат тест маркази ва унинг вилоятлардаги бўлинмаларидан олиш мумкин.\nЖамият 27/12, 16:19\nАбитуриентлар учун янгилик! Қўшимча репетицион тест синовлари ташкил этилмоқда\nТаълим 07/05, 10:49\nМутлақо шаффоф ва алдовларсиз! Янги тартибдаги тест синовларига бағишланган видеоролик\nТаълим 10/01, 17:50\nЎқишга кириш бўйича қабул квоталари оширилади


095. ТИН (АНЖИР) СУРАСИ\nМАККАДА НОЗИЛ БЎЛҒОНДУР ВА УЛ 8 ОЯТДУР\n1. Қасам анжирға ва зайтунға,\n2. Тури сийноға,\n3..ва бу тинчлик ва омонлик шаҳарға!\n4. Албатта, Биз яратдук инсонни яхши бир таркибда,\n5. Сўнгра уни ташладук пастлардин пастроққа,\n6. Ул жамоадии бошқаки, иймон келтирдилар ва яхши-яхши амалларни қилдилар, алар учун бордур ҳеч туганмас ажр!\n7. Бас, (эй инсон, сабаб) надурки, ишонмассан бу баёндин сўнг ҳам жазоға?\n8. Оё, эмасми Аллоҳ ҳокимлар ҳокими?!\nБу суранинг номи суратут-Тин бўлиб, Буруж сурасидин сўнг нозил бўлғондур.\nБу сурада Аллоҳ таоло манфаати кўп ва фойдаси зиёд бўлғон анжир ва зайтун мевалариға ҳам Мусо алайҳиссалом муножотгоҳлари бўлғон Тури Сийно тоғига ва ҳам ҳазрати саййиди коинот Пайғамбаримиз келган шаҳар — бутун зоҳирий ва ботиний тинчик омони кулли бўлғон Маккаи мукаррамаға қасамёд қилиб иршод қилурки, Ман бутун ҳайвонот ичида инсон навини ниҳоятда маҳбуб ва марғуб таркиб ва суратда яратдим. Ҳеч бир ҳайвон инсон каби хушқомат ва хўбсурат яратилмагандур. Лекин инсон нави бу яхши сурат ва эътидолда доим қолмас, камолотдин заволға дучор бўлур. Ёшлик кетиб, қарилик домиға гирифтор бўлур, аввалги ҳусн ва қувват ва нашот кетур, оқибат шакл ва суратда, саъю ҳаракатда ҳамманинг сўнггида қолур, пастлардин пастроқ бўлур. Агар бу ҳол устиға иймон ва амали солиҳ қилмағон бўлса, маҳшар куни анинг ҳоли дунёдаги ҳолидин зиёда ёмон бир кайфиятда бўлурки, анинг қабоҳатин сўзлаб бўлмас.\nЛекин ул муборак тоифаки, дунёда иймон давлатиға мушарраф бўлиб, солиҳ ишларға муваффақ бўлибдур, аларнинг зоҳирлари қарилик заифидин нотавон кўринса ҳам, чеҳраларида тоат нури дарахшон турур, вужудлари ибодатға тавоно бўлур. Ву жамоа учун жаннат ул-фирдавсда беҳисоб неъмат ва роҳат ва лаззат ҳаргиз туганмас ва анинг ниҳояси бўлмас. Эмди инсоф қил, эй охират кунидаги жазо ва сазоға мункир бўлғон инсон, на учун қиёматға иймон келтирмассан?\nОё, бу қадар қудрати ажиба соҳиби Ўзи яратиб, Ўзи ҳалок қилган махлуқларни яна пайдо қилмакдин ожиз қолурми? Жаноб аҳком ул-ҳокимин (ҳокимларнинг ҳокими) Парвардигор научун жазо ва сазо бермас? Албатта, берур.


Бухоро туманидаги дорихоналар аҳволи, заҳираси қандай? | Ўзбекистон Халқ демократик партияси\nБухоро туманидаги дорихоналар аҳволи, заҳираси қандай?\n2020-07-29 12:07:05 933\nАна шу саволга жавоб топиш мақсадида Ўзбекистон ХДП Бухоро туман кенгаши депутати Қаҳрамон Дўстов бошчилигидаги мутасаддилар ҳудуддаги дорихоналарни кўздан кечирдилар. Ҳозирда туман тиббиёт бирлашмасига қарашли жами 23 та ижтимоий, элликдан ортиқ хусусий дорихона фаолият юритаётган бўлса, асосан Галаосиё шаҳридаги қатор шахобчалар моддий-техник аҳволи, таъминоти ўрганилди.\nМаълумот учун, туман ижтимоий дорихоналаридаги дори-дармон захираси 500 миллион сўмни ташкил этмоқда. Дорихоналарда шу кеча-кундузда "Анаферон", "Эргферон", "Арбидол", "Азитромицин" каби дори воситаларига эҳтиёж ортиб бормоқда. “Бухоро дори-дармон” МЧЖ дан олинган маълумотга биноан, тумандаги ҳар бир дорихонада "Азитромицин" таблеткаси, шунингдек, иситмани туширишга кўмаклашадиган антибиотиклар заҳираси етарли. "Эргоферон" ва "Анаферон" каби таблеткаларига келсак, аҳолининг талаб ва эҳтиёжи ортгани сабабли бу воситалар айни кунда жуда танқис.\nИшчи гуруҳи дорихоналарда оддий томоқ оғриғидан ториб ангена, йўтал, шамоллашга қарши ишлатиладиган ҳамда иммунитетни кўтарувчи ва профилактика учун ишлатиладиган дори воситаларининг захирасини тахт қилиб қўйишга эътиборини қаратди. Бу жараёнда дори нархларини сунъий оширган дорихоналар эгалари ва сотувчиларига нисбатан тегишлича маъмурий жазо чоралари кўрилиши уқтирилди.\nЎзбекистон ХДП Бухоро туман кенгаши депутати Қаҳрамон Дўстов туман марказий поликлиникасида ташкил этилган “CALL CENTER”–тиббий Маслаҳат маркази фаолияти билан ҳам яқиндан танишди. Бу ерда аҳолининг ижтимоий, тиббий муҳофазасини кучайтириш мақсадида фуқароларга тиббий профилактик ёрдам, “COVID-19” коронавирус касаллиги аломатлари пайдо бўлганида зарур маслаҳат ва тавсиялар берилмоқда.\nТиббий Маслаҳат марказида туман тиббиёт бирлашмаси тизимидаги муассасаларнинг олий малакали шифокорлари ҳар куни +99895 604-55-60 телефон рақами орқали 24 соат узлуксиз фаолият кўрсатишмоқда.


Фиқҳнинг таърифи, тарихи ва манбаълари\nМанзилингиз:Муслимаат»Хизматлар»Фиқҳ дарслари»Фиқҳнинг таърифи, тарихи ва манбаълари\n«Фаръий ҳукмлар» эса луғатда аслийнинг тескариси, яъни шахобча, кичик аҳамиятли, десак ҳам бўлади.\nШариатда эса ибодат ва муомалотларни ўз ичига олувчи ҳукмлар фаръий ҳукмлардир.\nФиқҳнинг маъноси Қуръонда келганига ва унинг аҳамияти қанчалар юксаклигига «Тавба» сурасидаги қу-йидаги ояти карима ҳам далолат қилади:\n«Мўминларнинг ҳаммалари (жангга) қўзғалишлари лозим эмас. Ҳар жамоадан бир нафар тоифа бўлсайди. Улар динни чуқур англаб, қайтиб келган вақтларида қавмларини огоҳлантирардилар. Шоядки, улар ҳазир бўлсалар» (122-оят).\n«Мўминларнинг ҳаммалари (жангга) қўзғалишлари лозим эмас. Ҳар жамоадан бир нафар тоифа бўлсайди. Жангга қўзғалмай қолар эдилар. Улар динни чуқур англаб, жиҳодга кетганлар қайтиб келган вақтларида қавмларини огоҳлантирадилар. Шоядки, улар, (яъни жангга кетганлар) ҳазир(эҳтиёт) бўлсалар», деган маънони илгари сурадилар.\n«Мўминларнинг ҳаммалари (жангга) қўзғалишлари лозим эмас. Ҳар жамоадан бир нафар тоифа бўлсайди. Улар (жангга қўзғалардилар ва жиҳод давомида Пайғамбар соллаллоҳу алайҳи васаллам билан бўлган мулоқотларда) динни чуқур англаб, (ўрганар эдилар. Жиҳоддан) қайтиб келган вақтларида қавмларини огоҳлантирадилар. Шоядки, улар, (яъни жиҳодга чиқмай қолганлар ҳам) ҳазир бўлсалар», деган маънони таъкидлайдилар.\nНима бўлганда ҳам, ояти карима ва уламоларимизнинг унга турли ёндашувларидан Ислом ўз динимизни чуқур англаб етишга қанчалик юқори аҳамият бергани яққол кўриниб турибди. Ҳатто жиҳодга бормай қолишга узр бўладиган бирдан-бир нарса ҳам диний илмларни чуқур ўрганиш учун бўлган ҳаракат бўлиши мумкин экан. Агар ушбу ояти каримани иккинчи хил тафсир қилган уламоларимиз йўлидан борадиган бўлсак, қирғин-барот уруш бўлиб турганда ҳам Исломни чуқур ўрганишга ҳаракат қилиш лозимлиги таъкидланганини кўрамиз.\n«Набий соллаллоҳу алайҳи васаллам: «Аллоҳ кимга яхшиликни ирода қилса, уни динда фақиҳ қилиб қўяди»,– дедилар».\nДемак, дин таълимотларини яхши тушунадиган бўлиш банда учун катта бахт-саодатдир. Унга Аллоҳ таоло яхшиликни ирода қилганининг аломатидир. Чунки диний илмни ҳам бандага Аллоҳ таолонинг Ўзи беради. *** Фиқҳ илми тарихи.Фиқҳ илмининг тарихига назар соладиган бўлсак, Исломнинг аввалги даврида тафсир, ҳадис, усулул фиқҳ ва бошқа илмлар каби фиқҳ илми ҳам алоҳида илм шаклида ажралиб чиқмаганлигини кўрамиз.Дастлаб, Маккаи Мукаррамада ўн уч йил давомида, асосан, ақидага боғлиқ оятлар тушди. Кейинроқ, айниқса, Мадинаи Мунавварага ҳижрат қилингандан сўнг, шаръий ҳукмларга тегишли оятлар ҳам туша бошлади. Уларнинг ҳаммасини Пайғамбар соллаллоҳу алайҳи васаллам ҳали унча кўпаймаган мусулмонлар жамоасига ўқиб, тушунтириб берар эдилар.\nУ вақтдаги мусулмонларнинг деярли барчаси араблар бўлиб, араб тилини нозик жойларигача яхши тушунишар, Қуръони Карим оятлари ва Пайғамбар соллаллоҳу алайҳи васалламнинг ҳадисларини ҳеч қийналмай англашар ва уларга амал қилишар эдилар. Мабодо баъзи тушунмовчиликлар бўлса, дарров Пайғамбар соллаллоҳу алайҳи васалламнинг ўзларидан сўраб олишар эди. Ўша вақтда саҳобаларнинг содда ҳаётларидаги асосий ишлари ҳам шундан иборат эди.\nПайғамбаримиз соллаллоҳу алайҳи васалламнинг муборак ҳаётларининг охирига келиб, Қуръони Карим оятлари тушиши ниҳоясига етиб қолди. Кейинги босқичдаги оятларнинг аксари шаръий ҳукмларга тегишли эди. Турли қабила ва юрт одамлари Исломни қабул қилишди. Янги мусулмонлар қаршисида деярли йигирма уч йил давомида тушиб тўпланган оятларни ўқиб-ўрганиш, уларга амал қилиш, шариат аҳкомларини ўз ҳаётларида татбиқ қилиш вазифаси турар эди.\nТабиийки, ёш саҳобалар ўзларидан катталардан, янги мусулмонлар аввалгиларидан шаръий масалаларни сўрай бошлашди. Бу ишларда баъзи саҳобалар ўз илмлари, топқирликлари билан бошқалардан ажралиб чиқдилар. Уламоларимиз фиқҳ билан машҳур бўлган саҳобаларга тўрт халифани, Абдуллоҳ ибн Масъуд, Абдуллоҳ ибн Умар, Абдуллоҳ ибн Аббос, Абдуллоҳ ибн Амр ибн Осс, Зайд ибн Собит, Оиша онамиз розияллоҳу анҳум ва бошқаларни мисол қилиб келтирадилар.\nБиринчи ҳижрий асрнинг иккинчи ярми ва иккинчи ҳижрий асрда Ислом дини дунё бўйлаб кенг тарқалди. Араб бўлмаган турли халқлар ҳам мусулмон бўлдилар. Табиийки, улар ўзларига Қуръони Карим оятлари ва Пайғамбаримиз соллаллоҳу алайҳи васалламнинг суннатларидан шариат аҳкомларини чиқариб, тартибга солиш имконига эга эмаслар. Бир тарафдан, тил билмайдилар, қолаверса, илмлари йўқ.\nНима қилиш керак? Билганлардан сўраш керак. Шундай қилиб, аста-секин, кишиларга диний ҳукмларни ўргатадиган, уларнинг саволларига жавоб берадиган кишилар ажраб чиқа бошлади.\nБу ҳақиқатни халифа Жаъфар Мансур ва имом Молик ораларида бўлиб ўтган ҳодисадан ҳам билиб олсак бўлади. Имом Молик ибн Анас ёшликларида Жаъфар Мансур билан бирга ўқиган эканлар. Катта бўлганларида йўллари турлича бўлиб, имом Молик илмда, айниқса, фиқҳда улкан алломалик даражасига етиб, ҳамманинг ҳурматига сазовор бўлдилар. Оғайнилари ва ҳамдарслари бўлмиш халифа Жаъфар Мансур имом Молик билан мажлис қурди ва у кишига, яқин орада мен билан сендан билимлироқ одам йўқ, ўзинг кўриб турибсан, мен манови иш (яъни халифалик) ила машғул бўлиб қолдим. Сен одамларга диний ишларни енгиллаштириб берсанг, деди.\nИмом Молик рози бўлдилар ва «Муватто» китобини таълиф қилдилар. Янаги ҳаж мавсумида «Муватто» китоби билан танишган халифа Жаъфар Мансур қойил қолди ва имом Моликка: «Жуда яхши қилибсан, агар хоҳласанг, ҳамма одамларни шу китобга жамлайман», деди.\nШунинг учун ҳам Ислом оламининг турли жойларида фақиҳ уламолар етишиб чиқа бошладилар.\nФиқҳ манбаълари.Мазкур фиқҳ илми уламолари ўз илмий ишларида фиқҳий ижтиҳодларига тўртта нарсани асосий манбаъ қилиб олганлар.\nМисол учун, Қуръони Каримни китоб шаклига келтириш зарурлиги Қуръоннинг ўзида ҳам, Пайғамбаримиз соллаллоҳу алайҳи васалламнинг суннатларида ҳам таъкидланмаган. Аммо Пайғамбаримиз соллаллоҳу алайҳи васалламнинг вафотларидан кейин урушларда Қуръонни ёд биладиган қорилар кўплаб шаҳид бўлаётганидан ташвишланган ҳазрати Умар розияллоҳу анҳунинг таклифлари билан халифа Абу Бакр Сиддиқ розияллоҳу анҳу Қуръонни жамлашга амр бердилар. Бунга ҳамма рози бўлди, ҳеч ким қарши чиқмади. Бу иш ижмоъ орқали амалга ошди.\nТўртинчиси: Қиёс. Яъни аввалги манбаъларда ҳукми келмаган масалани мазкур манбаъларда ҳукми бор шунга ўхшаш нарсага қиёслаб ҳукм чиқариш.\nФақиҳларимиз суянадиган яна бошқа манбаълар ҳам бор. Улар масолиҳи мурсала, урф, шаруъ ман қоблана шаръун лана, истиҳсон, истисҳоб ва мазҳаби саҳобийлардир.\nФуқаҳоларимиз мазкур тўртта асосий ва қолган ёрдамчи манбаъларга суянган ҳолда кўп масалаларни ҳал қилганлар.\nЎша даврда кўплаб фақиҳлар етишиб чиққанлар. Уларнинг кўпчилиги ўзлари дунёдан ўтишлари билан фиқҳий ишлари ҳам қолиб кетган. Аммо мусулмонлар оммасига кенг тарқалган, шогирдлари ва орқасидан эргашувчилари кўп бўлган уламолар «фиқҳий мазҳаб соҳиблари» деб тан олинган.\nШулардан тўртталари бутун дунёга машҳур бўлганлар ва уларнинг мазҳаблари мусулмонлар жумҳури томонидан «расмий фиқҳий мазҳаблар» деб тан олинган. Булар қуйидаги мазҳаблар:\nШом, Туркия, Туркистон, Покистон, Ҳиндистон, Бангладеш ва бошқа юртларда кенг тарқалган.\nЛибия, Тунис, Жазоир, Мағриб, Мавритания, Нигерия ва Африканинг баъзи давлатларида тарқалган.


Musofir.ru | Россия Федерациясидаги ўзбек тилида сўзлашувчи чет давлат фуқаролари учун маълумот, хабар ва янгиликлар сайти - Part 4\nЁшларни мусиқа, рассомчилик, адабиёт, театр ва санъатнинг бошқа турларига қизиқишларини ошириш мақсадида, вилоят маданият бошқармаси томонидан ҳафта давомида турли тадбирлар ўтказилиб, мазкур тадбирларда 5.568 нафар ёшлар қамраб олинди. Тошлоқ туманидаги хизмат кўрсатиш техникумида мономарказ фаолият бошлади. Мономарказда сартарошлик, тикувчилик, мебель ишлаб чиқариш, пластик профиллар билан ишловчи уста, рус тили курси, лимончиликни ўргатиш бўйича ўқув курслари …\nФарғона вилоят бандликка кўмаклашиш маркази томонидан 55 нафар ёшлар бандлиги таъминланди. Фарғона шаҳрида тадбиркорлик фаолиятини йўлга қўйиш истагини билдирган 5 нафар ёшларга вилоят Марказий банки томонидан умумий ҳисобда 149.8 млн сўм кредит маблағи ажратилди. Шунингдек, Сўх туманидаги ижтимоийлашув тадбирлари давомида жазо муддатини ўтаб қайтган 1991 йилда туғилган Сўх тумани, Тул маҳалласида яшовчи М.Камолов 1 дона …\nПандемия шароитида фуқароларимизни ватанимизга қайтариш масалаларига алоҳида эътибор қаратилди. Юртимиз ҳар бир фуқаросининг хавфсизлигини таъминлаш, соғлигини сақлаш ҳамда ҳуқуқ-манфаатларини ҳимоя қилишга қаратилган ислоҳотларда жонбозлик кўрсатиб келмоқда. Ўзбекистон фуқаролари ватанга қайтиб келишлари учун қулай шарт-шароитлар яратиш мақсадида Uzbekistan Airways авиакомпанияси томонидан Россия Федерацияси ҳамда дунёнинг кўплаб давлатларидан чартер қатновлар ташкил этилди. Чет эллардан 100 мингдан зиёд …\nЎзбекистонда корнонавирус пандемияси туфайли карантин жорий этилган. Вирус тарқалишининг олдини олишга қаратилган чора-тадбирларга тўлиқ амалга қилинмоқда. Чет давлатларда қолиб кетган минглаб ватандошларимиз чартер рейслар орқали юртимизга олиб келинди. Уларнинг кўпчилиги республикамиздаги махсус ажратилган шифохона, сиҳатгоҳ, оромгоҳ, профилакторий ва бошқа муассасаларга карантинга жойлаштирилди. Уларнинг ҳар бирлари, оила аъзолари давлат эътиборида бўлиб, алоҳида ғамхўрлик кўрсатилмоқда. Муассаларда хизмат …


“Ўзбек халқига тинчлик керак, омонлик керак!” мавзуида маънавий-маърифий тадбир бўлиб ўтди\n18:01 / 28.04.2016\nИккинчи жаҳон урушида жасорат кўрсатган, оловли майдонларда ўз юртининг тинчлиги ва озодлиги, оиласи, фарзандларининг хотиржамлиги учун курашган инсонлар мудом халқимиз ардоғида. Беаёв жангларда жон фидо қилган боболаримиз хотираси қалбларимизда абадий яшайди. Бугун орамизда яшаётган 6 мингдан зиёд иккинчи жаҳон уруши қатнашчисига давлатимиз томонидан ҳар томонлама эътибор ва ғамхўрлик кўрсатилмоқда. Ҳар йили, жумладан, жорий йилнинг 18 апрелида «Иккинчи жаҳон уруши қатнашчиларини рағбатлантириш тўғрисида» Ўзбекистон Республикаси Президенти Фармонининг эълон қилиниши ҳам шундан далолатдир.\nПрезидентимиз Ислом Каримов мудҳиш ва аёвсиз урушнинг такрорланмаслиги учун унинг илдизлари яна униб чиқишининг олдини олиш ҳозирги вақтда энг долзарб, энг муҳим муаммо бўлиб қолаётганига жиддий эътибор қаратмоқда. «Дунёнинг кўпгина минтақаларидаги қарама-қаршилик, қуролли тўқнашувлар, қонли фожиалар, ён атрофимиздаги нотинч аҳвол, аввало, Афғонистонда 35 йилдан зиёд вақт мобайнида давом этаётган таҳликали вазият Ватанимизни ҳар қандай бало-қазолардан асраш учун сезгир ва доимо огоҳ бўлиб яшашимизни талаб қилади», деган фикрлари табиийки, ўз оиласини, фарзандларини эртанги куни ҳақида ўйлайдиган ҳеч бир юртдошимизни бефарқ қолдирмайди.\nШундан келиб чиққан ҳолда, 27 апрель куни Республика маънавият тарғибот маркази томонидан ҳамкор ташкилотлар билан биргаликда Тошкент ахборот технологияларида «Ўзбек халқига тинчлик керак, омонлик керак!» мавзусида маънавий-маърифий тадбир ташкил этилди. Тадбирни ташкил этишдан мақсад: талаба-ёшларни ватанпарварлик руҳида тарбиялаш, уларда кексаларни эъзозлаш, тарихни билиш, миллий ўзликни англаш фазилатларини шакллантириш, узоқни кўзлаб, ён-атрофимиздаги, дунёдаги вазиятни холисона таҳлил қилиб, биринчидан, бугун қандай мураккаб ва таҳликали замонда яшаётганимизни англашда ёшларга кўмак бериш, иккинчидан, уларнинг мафкуравий иммунитетини мустаҳкамлаш, учинчидан эса, илмли, масъулиятли, интизомли, ватанпарвар ва фидойи мутахассисларни тарбиялашда амалга оширилиш лозим бўлган вазифаларни яна бир бор таҳлил қилишдан иборатдир.\nТадбирда Республика Маънавият тарғибот маркази вакиллари, университет раҳбарияти ва талабалари, халқимиз ардоғидаги театр ва кино актёрлар, шоирлар ва оммавий ахборот воситалари ходимлари иштирок этишди.


Эзгуликни тараннум этувчи фестиваль\n16 Февраль 2019 Шанба\n11\tИюль 2018\nҚўғирчоқ намойишлари дунёнинг кўплаб мамлакатларида азалий анъаналардан бири ҳисобланади. Ўрта асрларда шовқин, одам гавжуд майдонларда, бозорлар ва сайлларда халқ учун қўғирчоқ театри намойишлари ўтказилган. Соддагина юзаки ясалган минбарга ёпилган парда ортида оддий халқ ҳаёти, бойлар ва камбағаллар, шунингдек, севишганларнинг садоқати ва дўстлик ҳамда хиёнат ҳақидаги кичик-саҳна кўринишлари намойиш этилган.\nЎзбекистонда қўғирчоқ театри анъаналари эрамиздан аввалги VI-IV асрга, Аҳамонийлар ҳукмронлиги даврига бориб тақалади. Бироқ, қўғирчоқ театри XIV асрга, Амир Темур ҳамда Темурийлар ҳукмронлиги даврига келибгина кенг тарқала бошлаган. Ипли қўғирчоқ ҳамда қўлқопли қўғирчоқ театрлари алоҳида оммабоп бўлган. Қўғирчоқ театри намойишлари бугунги кунда ҳам Ўзбекистондаги театр санъатида ўз ўрнини сақлаб келмоқда.\n9 июль куни пойтахтимизда барча вилоят қўғирчоқ театрларининг анъанавий ўтказилиб келинаётган кўрик фестивалининг очилиши бўлиб ўтди.\nТадбирни Ўзбекистон Республикаси Маданият вазирининг биринчи ўринбосари Ўзбекистон халқ артисти Озодбек Назарбеков очиб берди. У ўз нутқи давомида қўғирчоқ театрининг нафақат болалар тафаккурини шакллантиришда, балки халқ дардини, муаммоларини ва яшаш тарзини акс эттиришда бевосита муҳим аҳамиятини таъкидлади.\nЎзбекистон Республикаси театр арбоблари уюшмаси раиси, Ўзбекистон халқ артисти Ёқуб Аҳмедов сўзга чиқиб ўзбек театри тарихи, бугунги куни ва келажаги ҳамда кўрик-фестивалнинг ташкиллаштирилиши ҳақида тўхталиб ўтди.\nКўрик-фестивални 10 июль куни Жиззах вилоятининг қўғирчоқ театри “Виртуал дунё” деб номланувчи спектакли билан бошлаб беришди.\nЎзбекистон Давлат қўғирчоқ театрида беш кун мобайнида давом этадиган қўғирчоқ театри кўрик фестивалига пойтахт аҳолиси ва меҳмонлар ташриф буюришиб, вилоятлардан ташриф буюрган артистлар санъатидан баҳраманд бўлишлари мумкин.\nФарзандларимизнинг ҳар томонлама етук бўлиб улғайишларида қўғирчоқ-ўйинчоқларнинг ўрни беқиёс. Бола унда ўзининг эзгу тимсолини яратади, келажагини, орзу-умидларини намоён этади. Халқ эртакларини эшитиб ўсган ҳар бир бола қалбида эзгулик, ватанпарварлик, миллатига, халқига бўлган муҳаббат такомиллашиши шубҳасиз, албатта.\nКўрик-фестивалда намойиш этиладиган замонавийлик ва миллийликни уйғунлаштирган ҳар бир қўғирчоқ спектакллари ҳам болалар қалбига йўл олиб, уларга нима яхшию, нима ёмонлигини кўрсатиб бериши шубҳасиз.\nКўрик-фестиваль 12 июлга қадар давом этади. Шу кун якунида намойиш этилган спектакллар муҳокамаси бўлиб, вилоят қўғирчоқ театрлари иши ҳакамлар ҳайъати томонидан баҳоланади.\nФестивалнинг сўнгги кунида 13 июль куни Ўзбекистон давлат қўғирчоқ театри биносида “Ўзбекистон қўғирчоқ театрлари: кеча ва бугун” номли илмий-амалий конференция ўтказилиши режалаштирилган.\nИлмий-анжуманда қўғирчоқ театри фаолиятидаги мавжуд муаммолар ва муҳокама этилиши зарур бўлган масалалар, шунингдек, унинг истиқболли келажаги ҳақида фикрлар алмашиш ҳамда ёш санъаткорлар учун устозларнинг маҳорат дарслари режалаштирилмоқда. Илмий анжуман сўнггида кўрик-фестивал натижалари эълон қилиниб, ғолиблар тақдирланади.\nОхирги янгиланиш: 16.02.2019 | 14:06\nБугунги хостлар .... 1130\nБарча хостлар ..... 568853


Бу йил Тошкент шаҳрида 1-синфларга қанча ўқувчи қабул қилинади?\n8 Авг 2019 2157\n2019-2020 ўқув йилида 1-синфларга жами 49598 нафар бола қабул қилиниши режалаштирилган. Бугунги кунда қарийб йигирма беш минг ўқувчи қабул қилинди. Бу ҳақда Тошкент шаҳар ҳокимлиги матбуот хизмати маълум қилади.\nТошкент шаҳар халқ таълими бош бошқармаси тасарруфида бугунги кунда 287 та умумий ўрта таълим муассасалари фаолият юритмоқда. Улар лойиҳа сиғимига кўра умумий қуввати 308739 нафар ўқувчига мўлжалланган бўлиб, 2019-2020 ўқув йили мазкур таълим муассасаларида жами 442906 нафар, яъни амалдаги қувватига нисбатан 134167 нафар кўп ўқувчилар таълим-тарбия олиши кутилмоқда.\nТошкент шаҳар ҳокимининг 2019 йил 5 августдаги 1068-сонли қарори асосида фаолияти тугатилаётган 4 та касб-ҳунар коллежлари ҳам бош бошқарма тасарруфига ўтиши муносабати билан янги ўқув йилида янги мактаблар ташкил этилади. Хусусан, эндиликда Миробод компьютер технологиялари касб-ҳунар коллежи биносида 56-сонли умумтаълим мактаби, Миробод саноат касб-ҳунар коллежи ўрнида 65-сонли умумтаълим мактаби, Тошкент молия ва иқтисодиёт коллежи биносида 68-сонли умумтаълим мактаби, Юнусобод компьютер-технология касб-ҳунар коллежи ўрнида 72-умумтаълим мактаби иш бошлайди.


Наманганда тоза ичимлик суви устида тўполон « O'zbekiston ERK Demokratik Partiyasi\nНаманганда тоза ичимлик суви устида тўполон\n09 June 2014 - 12:23\nФарғона водийси вилоятларида ичимлик суви танқислиги муаммоси бир неча йиллардан бери ҳал қилинмаган муаммолардан саналади. Вилоятлар аҳолисининг ичимлик сувига бўлган эҳтиёжи юк машиналарида олиб келиб сотиладиган ичимлик суви ҳисобидан қаноатлантирилмоқда. Бироқ, сўнги пайтларда ёқилғи таннархининг ошиши, техник ва бошқа сабабларга кўра ичимлик суви ташувчи юк машиналарининг ҳам қатнови сустлашиб қолган. Бу эса вилоят аҳолисининг бир неча кунлаб ичимлик сувини кутиб қолишлари, охир оқибат сув устида тортишувлар келиб чиқишига сабаб бўлмоқда.\nХусусан, Наманган вилоятидан келган хабарларга кўра аҳоли юк машинасида олиб келиниб 1500-2000 сўмдан сотиладиган тоза ичимлик суви учун ўзаро жанжаллашишча бориб етмоқда. Ахоли сотилаётган сувни тўс-тўполон билан талашиб уришиб олишмоқда.\nМаълумотларга кўра, вилоят насос станциядаги сувни етказадиган агрегатлар ҳали хам эски, янгиланмаган. 60 -70 йиллардаги собиқ СССР давридан қолган агрегатлар.\nАслида тоза ичимлик суви билан боғлиқ муаммо Ўзбекистоннинг барча вилоятларига таълуқлидир. 2008 йилдаёқ “Ўзбекистон Экологлари” ижтимоий ҳаракати аввал Оролбўйи ҳавзасида кузатилган ичимлик суви сифатининг бузилиши республиканинг бошқа ҳудудлари томон кенгайиб бораётганини таъкидлаганди.\nМутахассислар ичимлик суви сифатининг пасайиб бораётганини биринчи навбатда шўрланиш, кейин ерости сувларидан фойдаланишни нотўғри ташкил қилингани билан боғлашади. Шу билан бирга, уларнинг фикрича, саноат ва маиший чиқиндиларни ҳам бу жараёнга таъсири бор. Шу боис кўп жойларда ичимлик сувининг сифати пасайиб кетмоқда.\nБМТнинг сув ресурсларини баҳолаш бўйича бутунжаҳон дастури ҳар уч йилда ҳисобот эълон қилади. Ўзбекистон мазкур ҳисоботларда 2009 йилдан дунёдаги сув тақчиллиги кучли сезилаётган давлатлар тоифасига киритилган.\nЎзбекистонда ичимлик суви асосан ер ости манбалар ҳисобидан таъминланади. Ер ости чучук сув ресурслари Фарғона водийси (34,5%), Тошкент (25,7%), Самарқанд (18%), Сурхондарё (9%) ва Қашқадарё вилоятлари (5,5%)да жамланган.


«Twitter» Илон Маск номи билан рўйхатдан...\n25.07.2018 17:58 0 215\n«Twitter» платформаси «Илон Маск» номи билан рўйхатдан ўтган барча аккаунтларни блоклади», — дея хабар беради «Gazeta.ru» сайти.\nБу чора товламачиларга қарши қўлланмоқда. Товламачилар миллиардер номидан фойдаланиб, қалтис ишларга қўл уришмоқда. Маск номи билан обуна бўлган аккаунтлар асл профилга жуда ўхшар экан.\nАккаунт эгаси бир неча вақт Маск бўлмоқчи бўлса, унинг «Twitter»даги саҳифаси блокланади ва электрон почтасига шахсини тасдиқлаш тўғрисида илтимоснома келади. Зарур маълумотлар тақдим этилгач, профил блокланади.\nТwitter Илон Маск


25 сентябр 2020, Тошкент вақти: 13:49\nМосква вилоятининг Клин шаҳрида бетон плита босиб қолган икки ўзбек ватандоши нобуд бўлди. Ҳодиса жойида суриштирув ишларини олиб бораётган терговчилар фалокат иш жойида хавфсизлик чоралари кўрилмагани оқибати эканини тахмин қилмоқда.\nТерговчилар тафтиш якунига қадар мигрантларга оид шахсий маълумотлар очиқланмаслигини маълум қилди.\n2019 йилнинг 14 январида Москва вилоят, Клин шаҳрида жойлашган собиқ Станкозавод ҳудудида икки меҳнат муҳожирини бетон плиталар босиб қолди.\nМосква вилоят Тергов қўмитаси мулозими Озодликка нобуд бўлганлар 1991 ва 1989 йилда туғилган икки йигит - Ўзбекистон гражданлари эканини тасдиқлади.\n- Дастлабки тахминларга кўра, ишчилар собиқ Станкозаводда бир қаватли бинонинг темир-бетон тўшамасини демонтаж қилаётганида горизонтал ҳолатда турган темир-бетон плита қулаб тушган ва муҳожирларни босиб қолган, деди исмини билдирмаган Тергов қўмитаси навбатчиси.\nМаълум бўлишича, завод ҳудудида таъмирлаш ишлари олиб борилаётган эди.\nМосква вилоят Тергов қўмитасининг Клин шаҳри бўйича бўлими ходимлари томонидан факт юзасидан текширув ишлари олиб борилмоқда. Маҳаллий ўликхонага олиб кетилган ўзбек муҳожирлари жасадлари устидан суд-тиббий экспертиза тайинлангани маълум бўлди.\nТерговчилар тафтиш якунига қадар мигрантларга оид шахсий маълумотлар очиқланмаслигини маълум қилди. Тергов қўмитаси хорижлик ишчиларнинг нобуд бўлишига техника хавфсизлигига риоя қилинмаганини сабаб қилиб кўрсатмоқда.\nҲодиса жойига етиб келган Клин шаҳар қутқарувчилари ўзбекистонлик мигрантлар жасадлари бошқа ишчилар томонидан бетон плита остидан олиб чиқилганини аниқлади.\nПолиция бўлимида нобуд бўлган мигрантлар ҳақида Ўзбекистон элчихонасига сўровнома юборилганини билдиришди.\nЧимкентда ис газидан заҳарланган икки нафар ўзбекистонлик вафот этди


16:36 06 Января 2020\nНаманган шаҳридаги “ALI UNIFORMA TEKSTIL” маъсулияти чекланган жамияти (СТИР: 302099262) иштирокчиларининг 2020 йил 10 январдаги 1-сонли навбатдан ташқари умумий йиғилиш баённомасига кўра, жамият Устав фондининг миқдори 168 085 150 сўмдан 105 54 817 сўмга камайтирилаётганлиги билдирилади.\nНаманган шаҳридаги “ERKINJON MEDICAL” маъсулияти чекланган жамияти (СТИР: 302369829) иштирокчиларининг 2019 йил 20 декабрдаги 1-сонли навбатдан ташқари умумий йиғилиш баённомасига кўра, жамият Устав фондининг миқдори 278 184 612 сўмдан 18 184 612 сўмга камайтирилаётганлиги билдирилади.\nНаманган шаҳридаги "L-SANOAT ENERGO" маъсулияти чекланган жамияти (СТИР: 306841484) қўшма йиғилиш баённомасига кўра, Наманган шаҳридаги “ZAMON-ENERGO TA'MIR PLYUS” маъсулияти чекланган жамияти (СТИР: 305212850) таркибига бирлаштириб юборилаётганлиги билдирилади.\nНаманган шаҳридаги "MAGIYA DEREVA" масъулияти чекланган жамияти (СТИР: 303457987) Устав фондининг миқдори 1487359227 сўмдан 160000000 сўм камайтирилиб, 1327359227 сўм этиб белгиланганлиги билдирилади.\nНаманган шаҳридаги «PARDALAR» оилавий корхонаси (СТИР: 306168624) Устав фондининг миқдори 600 000 000 сўмдан 236 641 000 сўмга камайтирилганлиги билдирилади.\nПоп туманидаги “ASADBEK MUNIRABEGIM” масъулияти чекланган жамияти (СТИР: 305026951) Поп туманидаги “ALI FAYOZ TREDE INVEST” хусусий корхонасига (CТИР: 300985697) қўшиб олинаётганлигини ҳамда “ALI FAYOZ TREDE INVEST” хусусий корхонаси қайта ташкил этилаётганлиги билдирилади.\nПоп туманидаги “ALI FAYOZ TREDE INVEST” хусусий корхонаси (CТИР: 300985697) Устав фондининг миқдори 250 000 000 сўмдан 248 000 000 сўмга камайтирилиб, 2 000 000 сўм этиб белгиланаётганлиги билдирилади.\nПоп туманидаги “TURSUNOY ONA YANGIOBOD” фермер хўжалиги (СТИР: 204008408) Поп туманидаги “G'ANIBOY OTA YANGIOBOD” фермер хўжалигига (CТИР: 205473645) қўшиб олинаётганлиги ҳамда “G'ANIBOY OTA YANGIOBOD” фермер хўжалиги қайта ташкил этилаётганлиги билдирилади.\nНаманган туманидаги "MUAZZAM RUHSHONABONU" масъулияти чекланган жамияти (СТИР: 300762974) Устав фондининг миқдори 10 000 000 сўмдан 500 000 сўмга камайтирилиб, ҳозирги кунда 500 000 этиб белгиланганлиги билдирилади.\nНаманган шаҳридаги “SHEROZIY QURILISH MONTAJ” маъсулияти чекланган жамияти (СТИР: 302763441) Устав фондининг миқдори 286 598 540 сўмдан 137 198 540 сўмга камайтирилиб, 149400000 сўм этиб белгиланганлиги билдирилади.\nНорин туманидаги "NORIN BO'RDOQCHILIK" масъулияти чекланган жамияти (СТИР: 302788703) Норин туманидаги "NORIN SHROT EM SHLUHA" масъулияти чекланган жамиятини (СТИР: 300850003) қўшиб олиб, қайта ташкил этилаётганлиги билдирилади.


02.07.2019 – КУН УЗ\nГлавная / 2019 / July / 02\nАрхивы за день : 02.07.2019\nЎзбекистонда маҳкумларга қатор ҳуқуқлар берилди\n02.07.2019\tЖамият Comments Off on Ўзбекистонда маҳкумларга қатор ҳуқуқлар берилди\nЎзбекистон Республикаси Ички ишлар вазирлиги озодликдан маҳрум қилиш туридаги жазони ижро этиш муассасаларининг ички тартиб қоидаларига киритилган ўзгартириш ва қўшимчалар Адлия вазирлигида давлат рўйхатдан ўтказилди. Бу ҳақда вазирлик телеграм каналида хабар берилди. Киритилган қўшимчалар билан маҳкумларга қуйидаги ҳуқуқлар берилди: об-ҳаво шароити йўл қўйса, ишдан бўш вақтида тоза ҳавода машқлар билан шуғулланиш; …\n02.07.2019\tЖамият Comments Off on Марказий Осиё энергетика бозорларига бизнес жалб этилади\nЎзбекистон Республикаси Энергетика вазирлигида Осиё тараққиёт банки (ОТБ) делегацияси билан учрашув бўлиб ўтди. Унда МОМИҲ (Марказий Осиё мамлакатлари иқтисодий ҳамкорлиги) ва минтақа давлатлари энергетика вазирларининг сентябрь ойида Тошкент шаҳрида бўлиб ўтадиган мулоқотига тайёргарлик кўриш масалалари муҳокама этилди. Ўзбекистон Республикаси Энергетика вазирлиги матбуот хизмати хабарига кўра, учрашувда Осиё тараққиёт банки Ўзбекистон Республикасининг энергетика …


Beeline Алексей Вельц Unitel МЧЖ административ директори лавозимини эгаллагани ҳақида хабар беради.\nВоқеани шарҳлар экан, Unitel МЧЖ бош директори Дмитрий Шуков шундай деди: “Алексей турли мамлакатлардаги карьераси туфайли эришилган катта амалиётли тажриба ва ноёб экспертизага эга. У Марказий Осиёдаги телеком-бозорнинг хусусиятларидан яхши хабардор, ва мен ишонаман, Ўзбекистондаги Beeline‘нинг юқори мақсадларини аҳамиятга олган ҳолда, унинг профессионал ва бошқарувчилик сифатлари талабларга мос тушади”.\nЯнги лавозимда Алексей Вельцни корхона мулкини бошқариш, ҳаражатларни қисқартириш ва қатор бизнес-жараёнларни оптимизация қилиш каби масалалар кутмоқда.\n“Сўнги йиллар мобайнида компания республика бозорида етакчи ўринни эгаллаб ажойиб натижаларга эришди, ва мен мамнуният билан Beeline гуруҳига қўшиламан. Йирик капитал ҳаражатлар, ривожланган филиаллар тармоғи ва қатор логистик жараёнлар янги тартибларни жорий қилиш ва самарадорликни ошириш учун административ дирекция тарафидан катта эътиборга лойиқ” – дейди Алексей Вельц.\nАлексей Вельц 1969 йилнинг 19 cентябр куни Свердлов ҳудудида таваллуд топган. 1990 йилда Полтав олий алоқа билим юртини тамомлаб, телекоммуникацион жиҳозлар инженери дипломини қўлга киритди. 2009 йилда “Савдо ва хизмат кўрсатиш стратегияси” мутахассислиги бўйича малака ошириш курсини тамомлади.\nТелекоммунициялар соҳасида Алексейнинг карьераси 2006 йилда бошланди, у ОАЖ Mobile TeleSystems маркетинг гуруҳига қўшилди. Савдоларни перспектив ривожлантириш йўналишидаги бир йиллик фаолияти давомида аэропортларда SIM-карталарни реализация қилиш бўйича ва RFID технологияси бўйича Москванинг жамоатчилик транспорти учун тўловларни қабул қилиш каби лойиҳаларни самарали амалга оширди.\n2007 йилнинг ноябр ойида Алексей Вельц Туркманистондаги МТС бош директори лавозими эгаллади, у ерда административ блок ва ҳудудий филиалларни бошқариш, бизнесни режалаштиришда иштирок этиш, шунингдек савдоларнинг алтернатив каналларини излаш ва жорий этиш унинг масъулиятлари қаторига кирган.\n2011 йилдан 2013 йилга қадар у “Ростелеком” корпорациясининг бўлими – RusAvto МЧЖда транспортни мониторинг қилиш тизими соҳасининг лойиҳаларни бошқариш бўлимига бошчилик қилди. 2013 йилдан 2015 йилга қадар Ҳиндистондаги МТС‘да административ директор лавозимида фаолият олиб борган ва у ерда административ бўлимни қайта тизимдан ўтказиш, G&A ҳаражатларини оптимизация қилиш ва корхона мулкини бошқаришда катта муваффақиятларга эришди.\nИнглиз тилини билади. Оилали, уч нафар ўғил фарзанди бор.\n15:15 Beeline‘нинг 3G тармоғи Жиззах вилоятида кенгаймоқда\n10:29 Ирина Семенова – Beeline Ўзбекистон юридик хизматининг янги раҳбари\n13:13 Сергей Черепнин Beeline‘нинг молия директори лавозимини эгаллади


WBA, WBO ва IBF йўналишлари бўйича жаҳон чемпиони Энтони Жошуа боксдан ММАга ўтиши мумкинлигини айтди.\nБугун, 6 ноябрь куни Aндижондаги олимпия заҳиралари мактаб-интернатида «Беш ташаббус билан келажак сари» шиори остида ўтказилган тадбирда вилоят ҳокими Шуҳрат Абдураҳмонов ММА жангчиларини мукофотлади.\nМакгрегор қандай қилиб Нурмагомедовдан ўч олмоқчи?\n2020 йилда Макгрегор учта жанг ўтказиш ниятида.\nЎзбекистон аралаш жанг санъатлари ассоциацияси президенти Отабек Умаров Тошкентда бўлиб ўтган турнир ҳақида ўз таассуротларини билдирди.\nММА бўйича Тошкент мезбонлик қиладиган GFC 20 мусобақасининг фахрий меҳмони Ҳабиб Нурмагомедов 20 ноябрь, куни Тошкентга етиб келди.\nусулини қўллаб ғалаб қозонди. Ҳабиб Нурмагомедов ҳозирги вақтгача MMA қоидалари бўйича 28 та жанг ўтказиб, уларнинг барчасида ғалаба қозонган. ...\nMMA жангчиси Бекзод Нурматов Чеченистоннинг Грозний шаҳрида ўтказилган АCА 100 мусобақасидан сўнг вафот этган. 4 октябрь куни Нурматов шу мусобақада ... ҳамдардлик изҳор қилади. Маълумот учун, Бекзод Нурматов MMA’даги фаолиятини 2016 йилнинг декабрь ойида бошлаган. У республика мудофаа ...


Грузияда охирги 24 соат ичида учта зилзила содир бўлди\n11 Август 2021 16:18\nTBILISI. Kazinform - Охирги бир сутка ичида Грузия шарқида учта зилзила содир бўлди. Бу ҳақда Миллий сейсмик мониторинг маркази сайтида маълум қилинди, дея хабар беради Kazinform Novosti-Gruziyaга таяниб.\n10 август куни маҳаллий вақт билан 18:34 да Дманиси шаҳридан 24 км ғарбда 3,1 магнитудали зилзила содир бўлди. 11 август куни соат 01:14 да Ниноцминда шаҳридан 25 км шарқда жойлашган Самеба қишлоғида 3,2 магнитудали зилзила сезилди. Уч дақиқадан сўнг 3,1 магнитудали зилзила содир бўлди.\nГрузияда охирги бир ой ичида 1,2 мингдан ортиқ зилзила қайд этилган. Уларнинг аксарияти Джавахет тизмасидаги Самеба қишлоғида эди. Сейсмик мониторинг миллий маркази раҳбари Тея Годоладзе Netgazeti нашрига берган интервьюсида экспертлар бу жараёндан ажабланмаганини айтди. Бунинг сабаби, Жавахет тизмасида вулқон бор. Годоладзенинг таъкидлашича, тадқиқот натижаларига кўра, бу ҳодиса аҳоли учун жиддий хавф туғдирмайди.\nГрузия сейсмик фаоллиги ўртача бўлган мамлакат. Грузиядаги энг кучли зилзилалар 1991 йилда Ғарбий Рача ва Имерети(Ғарбий Грузия) ҳудудларида содир бўлган. Зилзила эпицентрида 9 баллга етди. Натижада 200 киши ҳалок бўлди, 46 минг уй ва саноат объектлари вайрон бўлди.


Бунинг учун латвияликларни жазолашади\n14:45 / 11.06.2017\nЛатвия футбол федерацияси президенти Гунтис Идриконис Португалия терма жамоаси футболчиси Криштиану Роналдуни қучоқлаш мақсадида майдонга югуриб чиққан бола учун ташкилотни жарима кутаётганини маълум қилди.\nБу ҳодиса ЖЧ-2018 саралаш босқичи доирасида Латвия ва Португалия терма жамоалари ўртасидаги учрашувда рўй берган эди. Президент жарима суммасини аниқ айтмади.\nБундан ташқари, Идриконис агар ўйин Риганинг «Сконто» стадионида эмас, бошқа замонавийроқ стадионда кечганида бу ҳолатнинг олдини олиш мумкин бўларди.\n«Бу нормал ҳолат эмас, бу нотўғри. Содир бўлган воқеа мамлакатнинг бош стадиони ҳақида бош қотиришимизга ундайди. Бундай рақибга қарши ўйинлар янги стадионда ўтиши керак. У ерда бундай воқеа бўлмас эди», — деган Идриксонс.\nКриштиану Роналду Латвия


МУДОФАА ВАЗИРЛИГИ АНДИЖОНЛИК ЁШЛАР УЧУН 100 ГЕКТАР ЕР АЖРАТДИ - AUZ.UZ\nМУДОФАА ВАЗИРЛИГИ АНДИЖОНЛИК ЁШЛАР УЧУН 100 ГЕКТАР ЕР АЖРАТДИ\nПрезидентимиз томонидан ёшларни ҳар томонлама қўллаб-қувватлашга алоҳида эътибор қаратилмоқда. Жараёнда вилоятимиз ёшларини иш билан таъминлаш ҳамда тадбиркорликка йўналтириш борасида чора-тадбирлар асосида иш ташкил этилмоқда.\n2021 йил «Ёшларни қўллаб-қувватлаш ҳамда аҳоли саломатлигини мустаҳкамлаш йили»да Андижон вилояти ёшларига кўрсатилаётган эътибор ва ғамхўрликнинг кўлами кенгайиб бормоқда. Вилоят ҳокимининг таклифига асосан деҳқончилик билан шуғулланиш истаги бор ёшлар учун Мудофаа Вазирлигининг ихтиёридаги ерлардан 100 гектар ажратилди. Бу андижонлик ёшларни бандлигини таъминлаш ҳамда даромадларини оширишларида муҳим аҳамият касб этади.


Ўзбекистон миллий терма жамоаси ЖЧ-2018 иштирокчиси — Сенегал билан ўртоқлик ўйини ўтказади\nЎзбекистон миллий терма жамоаси ЖЧ-2018 иштирокчиси...\n10.02.2018 16:26 0 1576\nХабарингиз бўлса, ЎФА 1-вице-президенти Умид Аҳмаджонов Жанни Инфантино билан учрашув чоғида Ўзбекистон терма жамоаси учун кучли рақиблар билан ўртоқлик ўйинлари ташкил қилишда амалий ёрдам беришни сўраган эди. Жанни Инфантино бу борада Ўзбекистондан ёрдамини аямаслигини таъкидлаб ўтиб, буни амалда исботламоқда.\nАввал хабар берганимиздек, жорий йилнинг 27 март куни Ўзбекистон миллий терма жамоаси ўз тарихида биринчи марта ЖЧ-2018 иштирокчиси Марокаш терма жамоаси билан Касабланка шаҳрида ўртоқлик ўйини ўтказади. Март ойидаги ФИФА кунларидан унумли фойдаланиш мақсадида, 23 март куни Касабланка шаҳрида Африканинг номдор терма жамоаси, ЖЧ-2018 иштирокчиси Сенегал терма жамоаси билан ҳам ўртоқлик ўйини ўтказиш борасида келишувга эришилди.\nУшбу келишув амалга ошишида ФИФА президенти Жанни Инфантинонинг ёрдами катта бўлганини ҳам таъкидлаб ўтиш керак.\nСенегал терма жамоаси ЖЧ-2018да «Н» гуруҳидан ўрин олган бўлиб, гуруҳдан чиқиш учун Польша, Колумбия ва Япония терма жамоалари билан баҳс олиб боради.\nЎзбекистон МТЖ Сенегал ва Марокашдан ташқари, шу йилнинг май ойида Эрон миллий терма жамоаси билан ҳам ўртоқлик ўйини ўтказишини эслатиб ўтиш даркор.\nМиллий терма жамоа учун кучли рақиблар билан ўртоқлик ўйинлари ташкил қилиш борасидаги музокаралар давом этмоқда.\nфутбол Ўзбекистон терма жамоаси Сенегал ўртоқлик учрашуви\nСпорт 20/03, 13:48\nЎзбекистон Теҳронда Эронга мағлуб бўлди


Россияда даҳшатли ЙТҲга учраган автобус Қозоғистондан келаётган бўлган\n09:05 / 06.10.2017\nРоссиянинг Владимир вилоятида йўловчи поезди билан жиддий ЙТҲга учраган автобус Қозоғистондан келаётган бўлган. Бу ҳақда РИА Новости Россия ФВВнинг Владимир вилояти бўйича бош бошқармаси вакилига асосан хабар тарқатди.\nАввалроқ жумага ўтар кечаси Владимир вилоятидаги темир йўлни кесиб ўтадиган жойда автобус ва поезд тўқнашиб кетгани хабар қилинганди. Дастлабки маълумотларга кўра, ҳодиса оқибатида 16 киши ҳалок бўлган. ИИВ маълумотига қараганда, автобус светофорнинг тақиқловчи чироғига қарамай темир йўлни кесиб ўтадиган жойга чиқиб кетган.\n"Автобус Қозоғистон республикасиники, поезд эса - "Санкт-Петербург — Нижний Новгород", - деган агентлик суҳбатдоши.\nУнинг сўзларига кўра, воқеа жойида вилоят ФВВ бошқармасининг аэромобиль гуруҳи иш олиб бормоқда.\nҚозоғистон Ташқи ишлар вазирлиги эса бу ҳодиса бўйича маълумотларни аниқлаштирмоқда. Бу ҳақда республика ташқи сиёсат идорасининг матбуот хизмати раҳбари Анвар Жайнаков маълум қилди.\n"Қозоғистон ТИВ ушбу ҳодиса тафсилотларини аниқлаштирмоқда", — деган Жайнаков.\nШу билан бирга, унинг таъкидлашича, ҳозирча автобус Қоғозистонга тегишлилиги ёки ҳалок бўлганлар ва жабрланганлар ушбу давлат фуқароси эканини якуний тарзда тасдиқлай олмайди.\nЙТҲ Қозоғистон Владимир


Дониёр Рўзметов: Миллатчилик — давлатнинг оёғига уриладиган болтадир ! | Fayzbog.uz\nБир кун келиб Америка Қўшма Штатлари деган давлат Ер юзидан йўқ бўлиб кетишини тасаввур қила оласизми ? Хитой, Россия, Франция ёки Англия каби йирик давлатларни дунё харитасидан ўчиб кетишиничи? Мен тасаввур қила оламан ! Буларнинг барчаси бўлиши мумкин бўлган ҳодисалардир !\nТўғри, бир қарашда бу давлатлар дунё турганча турадигандай тасаввур пайдо қилади. Чунки бу бешта давлат “дунё”нинг калити бўлмиш БМТнинг ҳавфсизлик кенгашининг “Вето” ҳуқуқини ўзларида ушлаб турадилар. Уларнинг барчаси, айниқса АҚШ, Россия ва Хитой ҳарбий жиҳатдан бошқалардан анча илгарилаб кетганларки, уларни ҳарбий йўқ қилишнинг имкониятлари деярли нол фоизга яқин. Ҳудуд, аҳоли сони, иқтидоий бойликлар ва бошқа жиҳатлар бўйича ҳам шу давлатлар рўйхатларнинг бошида келаверадилар. Яъни уларни на сиёсий, на иқтисодий ва на ҳарбий томондан енгишнинг деярли иложи йўқдек.\nТарих гувоҳ, қадимда “ҳеч қачон йўқ бўлмаса керак” деб ишонилган қудратли империялар, жумладан Рим империяси, Мўғуллар империяси, Темурийлар империяси, Усмонийлар империяси, Бобурийлар империяси ва яқин тарихда собиқ Совет Иттифоқи таназзулга юз тутиб ер юзидан йўқ бўлиб кетди. Уларнинг деярли барчаси ўз ичларидан емирилиш натижасида йўқ бўлганлар. Шу боисдан ҳам давлат учун энг катта хавф бу унинг ўз ичидан емирилишидир. Албатта бу емирилиш ташқаридан туриб ташкиллаштирилиши мумкин, лекин асосийси ушбу емиришлар давлатнинг ўз ичида юз беради.\nҲар бир давлатда, жумладан Хитой ва АҚШда ҳам “нозик нуқта”лар бор бўлади. Масалан Хитой давлати учун “Шаркий Туркистон” ва “Тибет” масалалари энг хавотирли парчаланиш нуқтаси бўлиши мумкин. Оқ танли ва қора танли аҳоли, испан тилли ва ингиз тилли аҳолиларнинг ўрталаридаги муносабатлар АҚШ давлатининг йўқолиб кетишига сабабчи бўлиши мумкин бўлган омиллар ҳисобланади. Давлатлар маълум ҳудуддаги муайян аҳоли вакилларининг йиғиндиси (биргаликда истиқомат қилувчи) асосида қурилганлиги ҳисобга олинса, мазкур халқларнинг ўрталарида низоларнинг келиб чиқиши, уларнинг бир-бирларидан қўрқишлари, бир-бирларини ёмон кўришлари ва уларнинг бирга яшашни ҳоҳламай қолишлари давлатларнинг ўз-ўзидан йўқ бўлиб кетишларига олиб келиши мумкин…\n… Сиёсатнинг отаси бўлмиш Макиавелча муғобмирлик билан айтганда ҳокимиятни қўлга киритиш учун ўзга давлатларни йўқ қилиб юборишнинг уят жойи йўқ. Шу сабабдан, АҚШ Россияда яшовчи турли-туман миллатларни русларга қарши қайрашга интилиши, Россия эса АҚШдаги испан тиллилар ва инглиз тиллилар ўртасидаги “бўлинишлар”ни қўллаш мақсадида Доналд Трамп номзодини президентликка келишига умид қилиши табиий ҳол ҳисобланади. Аммо Украина, Қирғизистон, Ироқ, Сурия ва Ливан каби давлатларда миллатлар ёки бошқа қатламлар орасида юўлинишнинг юзага келиши камида давлат тўнтарилиши ва қирғинбаротлар билан тугаши мумкин. Ушбу давлатларда манфаатдор кучлар имкон топилганида “нозик нуқталар”ни топиб, ўзаро келишмай қолишлари мумкин халқларнинг ўрталарида низоларни келтириб чиқаришга эришдилар ва бунинг оқибатларидан барчамизнинг хабаримиз бор.\nМасалан ҳозирда ҳеч ким Украина, Сурия, Ироқ ёки Сомалия ўзларининг олдинги “давлат” кўринишларига кела олишларига кафолат бера олмайди. Украина аллақачон Қримдан айрилиб бўлди ва агар вазият шундай давом этадиган бўлса, келажакда бошқа ҳудудларидан ҳам айрилиб қолиши мумкин. Сурия ва Ироқ давлатлари яқин йилларда парчаланиб кетмайди ва жумладан у ерда “Қурдлар давлати” юзага келмайди деб ҳеч ким айта олмайди. Қўшни Қирғизистон ҳам бир пайтлар “учинчи кучлар”нинг фитналарига учиб, миллатлараро қирғинбаротларни ўз бошидан кечирганлигидан барчамизнинг хабаримиз бор. Ўша пайтда бизнинг биринчи президентимиз Ислом Каримовнинг оқилона қарорлари бўлмаганида ҳозирда Қирғизистон давлати мавжуд бўлмаган бўлиши мумкин эди…\n… Ҳозирги Ўзбекистон давлати ҳудудлари қадим замонлардан бери “дунёнинг маркази”да жойлашган бўлиб (Автралия ва Америка қитъаларининг кеч кашф қилинганлиги ва Африка қитъасида цивилизациялар кечроқ тараққий этганлиги ҳисобга олинса, ҳозирги Ўзбекистон Европа ва Осиёдан иборат дунёнинг марказида жойлашган), бу ерда минг йиллар давомида саклар, массагетлар, хоразмийлар, сўғдийлар, бақтрияликлар, форслар, греклар, яхудийлар, турклар, араблар, мўғуллар ва ҳоказолар яшаб кетма кет бир-бирларига аралашиб, сингиб кетганлар. Яқин 100 йилликнинг ўзида турли сабабларга кўра бу ҳудудларга руслар, немислар, корейслар, татарлар ва ҳоказолар каби 100 дан ортиқ миллат ва элат вакиллари келиб ўрнашганлар.\n20 асрга келиб, Ўзбекистон давлати ташкил топгач, унинг ичида яшовчи барча халқлар Ўзбекистонни ўзларига ватан тутганлар. Ҳозирда Ўзбекистонда ўзини “ўзбек” деб билувчи ҳар бир инсоннинг қонида юқорида санаб ўтилган миллат ва элатларларнинг қонлари бор. Яъни кўзи қисиқми, кўзи кўкми, қорачадан келган ёки сарғишми, жингалаксоч ёки силлиқсочми, ҳеч ким бир-биридан кам ёки ортиқ ўзбек эмас. Барча инсонлар “ўзбеклик”ка бир хилда даъво қилишлари мумкин ва ҳеч кимнинг бошқа бировга “сен ўзбек эмассан” дейишга ҳаққи йўқ.\nУндан кейин, Ўзбекистон конституциясига кўра давлатни миллати, ирқи, дини ёки динсизлиги, жинси ва ижтимоий келиб чиқишидан қатъий назар “Ўзбекистон фуқаролари”, яъни Ўзбекистонни ўзларига ватан деб билувчи, тенг ҳуқуқли Ўзбекистонликлар ташкил қиладилар.\nАслида турли миллат ва элатлар қон-қариндошлигининг аралашуви Ўзбекистоннинг асосий бойлиги ҳисобланади. Чунки Ўзбекистон давлатининг ривожи учун ҳар доим ўшанча сондаги ҳалқларнинг хусусиятлари муҳайё бўлади. Аммо Ўзбекистоннинг ушбу бойлигини унинг “парчаловчи нуқтаси”га айлартириш ҳавасида юрган кучлар кам эмас. Улар оммавий ахборот воситаларида очиқдан-очиқ ёки ижтимоий тармоқларда “троллар” ёрдамида “ўзбеклар” ва “бошқалар”ни бир-бирларига қайрашнинг ҳаракатида бўладилар…\n… Баъзан ижтимоий тармоқларда айрим инсонларни ўзга миллатларни пастга урувчи пост ва изоҳлар ёзаётганликларини кўриб қоламиз (Бу барча миллат вакиллари ораларида бор). Табиийки, ундай мавзулар бир зумда жанжал ва миллатлараро ҳақоратларга тўлиб кетади. Шунда уларга “миллатчилик қилиш яхши эмас” деб эслатилса, улар ёш болага ўхшаб дарров бир-бирларини айблайдилар.\nШунинг учун мен уларнинг бирлари айбдор, бошқалари жабрдийдалар демайман. Билганим — миллатчилик қилишнинг оқибатлари яхшиликка олиб келмайди.\nБиринчидан, агар ким ўзга миллатни ерга урган бўлса, у жуда аҳмоқ бўлади ёки жуда муғомбир бўлади. Агар у аҳмоқ бўладиган бўлса, аҳмоқ билан тенг аҳмоқ бўлиш керак эмас. Агар у муғомбир бўлиб, миллатлараро низо чиқариш мақсадида атайин шундай ёзаётган бўлса, у билан “жанг”га киришиш эмас, аксинча у билан суҳбатга тезда нуқта қўйиш керак. Акс ҳолда, сиз мақсадли “трол”ларнинг ўйинига ўйнай бошлаган бўласиз. Троллар баъзан Ўзбекистонликларни ўзларидан ҳам яхши биладилар ва уларни гиж-гижлаш йўлларининг ҳадисини олган бўладилар. Шу сабабдан, агар етарлича билим ва савияга эга бўлинмаса, миллат ва миллатлар мавзуларига оид сиёсий ва мафкуравий суҳбатларга аралашмаган маъқул.\nИккинчидан, айрим инсонлар миллатчи руҳдаги фикрларини ёзиб, сўнгра “мен миллатчи эмас, ватанпарварман” деб “ватарпарварлик” сўзининг орқасига яширинадилар. У инсонлар миллатчи бўлмасликлари мумкин, аммо миллатчилик руҳида фикрлар ёзганларида (масалан “руслар ундай”, “қозоқлар бундай” тарзида) улар ўзларининг миллатчилик чегарасини босиб ўтганликларини билишлари керак. Зеро миллатчилик битта миллат вакилларининг ўзга миллат вакилларини ёмон кўриш ҳисобига ўз миллатларини ҳаддан зиёд “севишлари” асосига қурилган салбий туйғу ҳисобланади. Ватанпарварлик туйғуси эса, “миллат”га эмас, балки “ватан”га, яъни туғилган (ва тутинган) ер-ҳудудга нисбатан муҳаббат асосига қурилган ижобий туйғу ҳисобланади.\nВатанпарвар учун фақат ўз миллатининг эмас, балки ватанининг, жумладан ўз ДАВЛАТИнинг манфаатлари устун туради. Шу маънода, Ўзбекистон унда туғилиб ўсган ва/ёки уни ватан тутган барчанинг ватани ҳисобланади. Уларни миллатларга ажратиш керак эмас, аксинча Ўзбекистонлаги барча миллат вакиллари — ЎЗБЕКИСТОНЛИКЛАР ҳисобланадирлар! Миллатчилик қилиш эса, атайлаб қилинадими, билмасдан қилинадими, ўзгаларнинг манфаатларига хизмат қилиб, ўз давлатчилигимизнинг оёғига болта уриш ва уни ич-ичидан емирилишига сабаб бўлиши мумкин ! Ўзини ватанпарвар деб билган инсон ҳеч қачон ўз юртида миллатчилик қилинишига йўл қўймайди.\nШунинг учун барчамиз ўз суҳбатларимизда ҳар доим ҳушёр ва огоҳ бўлмоғимиз, амалларимизда эса бағрикенг ва масъулиятли бўлмоғимиз даркор. Яшасин бағрикенг ва кўпмиллатли ватанимиз — мустақил Ўзбекистонимиз!